(GAMBAR) Perabot Ringkas, Tapi Dekor Nampak Mewah. Ini Sebabnya

Beliau memilih tema scandinavian serta menyukai susun atur perabot yang nampak minimalist. Menurut pemilik Duplex Condominium ini, rumah ini pada asalnya merupakan rumah pertama yang dibelinya di tengah-tengah kota metropolitan Kuala Lumpur iaitu di Jalan Ampang. Ia berkeluasan 1900 kaki persegi dan dilengkapi 3 bilik tidur +1 bilik air bersambung dan bilik powder.

Penulis amat menyukai susun atur perabotnya yang simple dan tidak serabut serta amat serasi dengan ciri-ciri scandinavia yang mementingkan kesederhanaan dalam hiasan rumah. Walaupun mempunyai bukaan tingkap yang besar, tetapi penggunaan

Pada masa yang sama pilihan warna putih akan mengoptimumkan lagi cahaya didalam rumah walaupun kediaman ini mempunyai full glass facade bersaiz besar.

Kalau tanya penulis, memang sangat setuju dan suka dengan dekor yang ditampilkan. Simple tetapi nampak mewah.

Ikuti susunan kompilasi gambar yang telah disediakan untuk tatapan pembaca lain agar menjadi inspirasi kita bersama.

Pasangan ini telah jatuh cinta pandang pertama kepapada apartmen ini kerana mereka sudah dapat bayangkan pelbagai idea menarik untuk mendekorasi kediaman yang bakal mereka sewa.

Keadaan asal apartmen yang kusam dan bosan tidak mengahalang pasangan dari Vietnam ini untuk terus bersetuju untuk menyewa dan mula mendekorasi rumah pertama bersama.

Dimulai dengan mengecat baru seluruh kediaman, ternyata ianya langkah yang bijak  kerana dengan serta merta ruang kelihat lebih terang dan lapang. Dengan lantai kayu dan pencahayaan semula jadi dari luar, menjadikan apartmen 300 sqm ini lebih menarik.

Lihat perubahan drastik yang telah dilakukan pasangan ini terhadap rumah yang pada mulanya hambar, menjadi lebih cantik dnegan konsep yang lebih moden.

Ungu, warna seksi dan misteri. Bukan ramai di kalangan kita yang berani menggunakan warna ungu kepada ruang kediaman. Mungkin dirasakan terlalu dramatik dan payah untuk dipadankan dengan wanra lain. Tetapi ada juga konsep yang menggunakan banyak rona seumpama ini. Ia bukan sahaja nampak eksotik tetapi cukup berani dan menyerlahkan perbezaan pandangan mereka terhadap warna. Apakah kehebatan rona ini sehingga ia dilihat sebagai satu godaan yang telah menjadi identiti kepada seseparuh konsep?

Jika dilihat ungu selalunya menjadi rona pilihan konsep maharani dan timur tengah. Dunia mewah dengan aksesori berkilauan, seni bia megah dan kilauan kristal yang bergemerlapan menjadikan ia sebagai satu pilihan warna mewah. Bahkan rangkaian warnanya juga begitu luas. Dari ungu biji kundang sehingga membawa ke ungu belerang ke ungu kebiruan. Manakala sebuah lagi pilihan adalah ungu sejati ke arah ungu ke merah jambu dan kemerahan.

Pertembungan antara dua warna juga antara sebab ia boleh dipecahkan kepada beberapa rangkaian biasan. Dari ungu pucat, ke krim , ke ungu warm, ke ungu gelap anda sendiri rambang mata melihat pilihan dalam 2 , 3 cabang karakter warna ini. Uniknya mood ungu ini juga bagaikan berubah-ubah berdasarkan ruang . Ruang tamu menyerlahkan suasana mewah dan eksotik. Kamar beradu pula menyatakan suasana romantis dan ruang makan menyuarakan gaya elegan , warm serta rileks.
Tidak hairan jika pereka suka bermain ilham dengan karakter ungu.

Nilai maskulin selalunya dilihat pada ungu gelap yang lebih padu, elemen seksi menggoda yang lebih banyak elemen merah atau merah jambu. Manakala imej moden yang mempunyai biasan kebiruan atau biru belerang dan yang romantis lebih kepada ungu samar. Keindahannya luar biasa jika dipadankan dengan emas. Manakala ungu boleh berubah menjadi rona moden bila diganding dengan perak. Manakala nampak sweet dengan aksesori putih. Juga dilihat mewah dengan aksesori hitam atau pun kayu gelap. Simple-simple je di IMPIANA.

Kredit : Carian gambar Google dan Pinterest


(GAMBAR) Kombinasi Cat “Cool Newtral” Buat Anda Yang COOL

Hai you all! Apa khabar? Semalam bukan main lebat hujan. Dingin rasanya. Ok bersambung mengenai gossip warna kita semalam,  ada pulak yang tiba –tiba mempunyai inspirasi untuk menukar warna kediaman sendiri agar lebih terarah. Wah bersemangat betul! Ada pula yang bertanya, jika semalam warm newtral,  bagaimana pula dengan cool newtral?

Terdapat juga warna semula jadi yang adakala mengelirukan khalayak. Warna seperti putih asli, biru muda yang agak pucat biasannya, kelabu muda, terqouise,  putih kebiruan dan kelabu gelap dan beberapa biasan yang lain. Mengapa dipanggil cool newtral?  Ada yang mengatakan kerana inspirasi diambil dari kejadian air batu semula jadi di bahagian kutub. Tidak hairan jika anda melihat rona-rona seumpama ini juga sinonim dengan budaya dekorasi negara-negara Scandinavian yang tampil ringkas, pucat dan banyak menggunakan warna pudar yang begitu lembut.

Hebatnya rona seumpama ini adalah ia juga melambangkan budaya  Scandinavian yang sezaman dan moden. Padanan lebih ringkas dan warna-warna seperti kelabu dan putih asli serta peach juga turut banyak digunakan dalam tata hias kediaman moden. Anda juga sebenarnya boleh bermain dengan tema seumpama ini.  Bayangkan anda ingin mengubah gaya tropika kepada tema sezaman. Macam ada tuan rumah teres depan simpang tu, gila benar dengan perabot Scandinavian. Tapi kediamannya di cat ala kontemporari. Coklat koko menjadi pilihan kononnya mahu sama dengan yang lain.  Suasana masih lagi menarik kerana perabtonya putih, bingkai yang ada juga putih dan diserikan ruang dengan aksesori ala Scandinavian. Bijak dia!

Catkan sahaja perabotnya. Selalunya hitam dan putih menjadi pilihan ramai. Ruang atau dinding boleh dikenakan dengan biasan kelabu atau putih asli. Jika mahu , kenakan lah 1 atau 2 ragam warna pudar sebagai penceria suasana. Jadi di sini akan akan dapat rasai warna-warna pilian musim dingin biar pun perabit asalnya masih lagi bertemakan tropika. Malah jika bijak menyesuiai padan dengan aksesori kontempori , ruang kediaman anda bole berubah menjadi eklektik. Menarik bukan bagaimana warna boleh merubah imej dan persepsi kita terhadap sebuah ruang.

Oklah nak goreng pisang kejap…kita sembang esok pula ye…kisan Scandianvian pula….best punya gossip

Anda sudah berasa bosan dengan lampu kalimantang biasa yang ada di kediaman anda? Kini sudah tiba masanya untuk anda beralih kepada sesuatu pembaharuan yang lebih moden dan berteknologi tinggi.

Jika anda inginkan ruang dalaman dan laman rumah anda tampak lebih mewah, anda sememangnya disarankan untuk menggunakan lampu dinding LED moden ini.

Dengan penggunaan lampu LED ini, secara tidak langsung ruang dalaman rumah anda automatik akan tampak lebih bergaya, moden dan berteknologi tinggi.

Bukan itu sahaja, lampu dinding LED ini boleh digunakan di ruang dalaman dan kawasan luar rumah. Untuk mentol lampu dinding LED ini pula ada pelbagai saiz yang anda boleh pilih bergantung kepada saiz ruang yang hendak dipasang.

Lihatlah hasilnya, memang tampak lebih elegan dan mewah kan? Kalau begini gayanya, barulah boleh memukau mata para tetamu yang datang ke rumah anda!

Sumber: Facebook Kaki Deko

Bosan dengan gaya biasa di ruang makan? Anda mungkin boleh mencetuskan kelainan dengan menyuntik pelbagai warna dengan gaya yang berbeza di ruang menjamu selera anda. Bukan itu sahaja, anda juga boleh mengambil inspirasi ala kafe untuk merubah ruang makan yang hambar menjadi lebih bermaya. Gaya ini sangat sesuai buat anda yang berjiwa muda dan sukakan sesuatu yang segar. Web Impiana berkongsi dengan anda 5 gaya yang pastinya buat anda terpersona.

1.Jarang-jarang kita lihat ruang makan tampil sebegini. Inspirasi dari sebuah kafe di Singapura ia sangat memukau. Di tambah pula dengan pilihan kerusi dengan reka bentuk serta warna yang berbeza telah merubah ruang tampil ceria.

2.Wow!!! Sesuai untuk anda yang punya citarasa yang tinggi.Kediaman jenis apartmen dan studio boleh jadikan ini sebagai inspirasi.

sumber foto: homefuly.com

3.Go Green!!!! Pencinta hijau pasti sukakan ini. Kafe-kafe sekarang banyak yang memilih gaya seperti ini. Mementingkan keselesaan, sedap mata memandang dan punya keunikkan yang tersendiri.

4. Satu lagi gaya kafe di ruang makan. Santai, selesa dan simple. Namun paling menarik dinding menggunakan konsep papan hitam. Idea bijak!

5. Kalau tadi untuk peminat hijau ini khas untuk peminat biru. Kabinet dan kaunter pulau serba biru. Konsep yang menarik malah sangat unik dan berani mencipta kelainan.

Sofa, sofa adalah tempat kita bersama keluarga berehat atau meluangkan masa di ruang tamu. Tetapi, sepanjang anda hidup dengan sofa, kita hanya tahu duduk sahaja dan kalau rasa selesa dan nampak warna lawa kita akan kagum dan mulalah rasa macam sofa mahal. Walaubagaimanpun, tahukah anda, ada bermacam-macam jenis sofa serta fungsinya. Anda mahu tahu? Baiklah saya akan terangkan beberapa jenis sofa dan fungsinya.

SECTIONAL SOFA

Sectional sofa ialah sejenis sofa yang bercantum dengan sofa lain, atau campuran pelbagai sofa yang dipasang bersama untuk menjadikan susunan tempat duduk ruang tamu yang ideal, selalunya terdiri daripada 3-5 helai. Saiz sofa mestilah bersesuaian dengan ruang tamu memandangkan lebih besar keluarga, lebih banyak sofa diperlukan. Bentuk yang paling terkenal ialah bentuk L dan bentuk U.

THE CLASSIC ROUND ARM SOFA

Gaya sofa ini menampilkan lengan bulat tradisional dan sering dirujuk sebagai “Tempat Nenek,” yang mencadangkan ia adalah sofa klasik yang boleh bertahan selama bertahun-tahun. Secara tradisinya, sofa ini akan dipadankan dengan sarung atau upholsteri yang berbunga atau bercorak. Hari ini, hampir semua orang berpakaian dalam linen putih dan tekstil neutral yang memberikan kesan kekayaan.

LAWSON STYLE

Lawson style adalah padat, besar dan kuat, dan bertujuan untuk keselesaan. Biasanya mempunyai tiga tempat duduk (3 tempat duduk) dengan kusyen belakang untuk setiap satu. Dengan bentuk bulat atau segi empat sama, lengan atau tempat letak tangan adalah lebih rendah daripada sandaran belakang. Lawson style masih merupakan reka bentuk sofa yang popular hari ini kerana sikap tidak formalnya, yang menunjukkan gaya reka bentuk gaya Amerika, dan kerana gaya Lawson style menggalakkan keselesaan. Sofa gaya Lawson style tersedia dalam pelbagai saiz, warna dan bahan.

LOVESEAT

Dan yang terakhir adalah loveseat. Apa? Anda ingat loveseat ni untuk yang couple dan ada pasangan sahaja ke? Memang pun. Hahahaha. Loveseat ini memang dicipta khas untuk pasangan cinta atau pasangan suami isteri. Kelebihan sofa ini ia sangat kecil tetapi muat dua orang. Malahan, ia mampu diletakkan di sebuah sudut yang kecil.

Baiklah, itu sahaja tentang sofa-sofa dan jenis fungsinya. Jadi, anda berminta yang mana satu? Itu terpulang pada anda.


21 Garis Panduan Yang Wajib Anda Pakai Untuk Hias Bilik Kanak-kanak

Bila bercakap soal menghias kamar anak-anak, kita bagaikan rambang mata untuk menyediakan ruang terbaik untuk si kecil. Namun adakala dalam keadaan kelam kabut kita terlupa satu dua perkara yang dianggap remeh tetapi sangat penting. IMPIANA  berkongsi  tip yang mungkin boleh ditambah dalam skill anda menghias kamar anak anda. Persediaan yang rapi menjaminkan hasil yang bermutu dan amali.

1. Pastikan anda memilih perabot yang dijamin tahan dengan aktiviti anak-anak. Jangan hanya harganya yang begitu murah, anda mempertaruhkan keselamatan anak anda terutama bagi yang memilih katil bertingkat.

2. Pastikan  struktur dan material yang dipilih cukup utuh terutama pada bahagian yang menyokong tilam.

3. Jangan lupa elemen bunyi yang menceriakan ruang kamar kanak-kanak. Gantungan kreatif yang berloceng misalnya mampu menghiburkan anak-anak . Malah juga merangsang deria si manja agar lebih peka. Anda sendiri boleh menyediakan  gantungan kreatif ini. Jangan lupa selak ruangan DIY.

4. Elemen kraf perlbagai warna dan melukis sememangnya cukup bagus untuk  perkembangan kreativiti kanak-kanak. Gantungkan ia di sekitar dinding kamar dengan kreatif dan tampil riang. Paling tidak anak-anak akan menghargai seni yang dilakukan sendiri.

5. Kabinet tertutup perlu dikurangkan bagi mengalakkan kemalangan jari tersepit atau pun terluka. Ia juga boleh dijadikan tempat persembunyian si manja dan sememangnya sangat biasa.

6. Mahukan lampu hiasan? Cukup dengan lampu dinding yang kini didatangkan dengan pelbagai rekaan menarik. Elakkan memilih lampu lantai atau meja bagi ruang kanak-kanak kerana ia agak bahaya dan  mengganggu pergerakan kanak-kanak.

7. Elakkan membeli perabot yang berbucu tajam. Sebaliknya  carilah perabot yang mempunyai bucu separuh bulat dan cuba ke kedai perabot khusus  untuk perabot kanak-kanak.

8. Pilihlah fabrik organik . Fabrik yang tidak panas dan mudah dicuci serta selesa. Fabrik kapas merupakan pilihan terbaik dengan pelbagai kualiti yang ada.

9. Kepada anda yang menetap di tengah bandar, tidak salah menyediakan penyegar udara bagi memberi udara yang berkualiti di sekitar kamar untuk keselesaan si manja.

10. Pastikan juga suiz lampu semua di tutup dan di bawah pengawasan penjaga mereka. Ini penting bagi mengelakkan kemalangan domestik.

11. Terdapat lampu dinding untuk kamar kanak-kanak yang tidak terlalu terang dan sesuai untuk mata.

12. Jika membina kabinet bina dalam untuk penstoran barang-barang si manja, seeloknya pilihlah kabinet terbuka. Terutama untuk menyimpan permainan bagi merangsang si manja bermain dengan permainannya dan mudah pula di simpan balik. Ia nampak ringkas tetapi dengan cara ini kita mampu merangsang rasa girang dan mendisiplinkan mereka dengan berkesan.

13. Kini warna klise seperti biru dan merah jambu dilihat sudah ketinggalan zaman. Pilihlah tema warna neutral sama ada warm neutral seperti warna-warna perang kayu atau cool neutral seperti warna kelabu kebiruan air batu. Kemusian serikan ruang dengan warna ketiga dari kemasan lembut anda.

14. Jika memilih permaidani, pilihlah permaidani bulu pendek yang boleh dibersihkan dengan mudah 3 kali seminggu.

15. Siling yang ringkas dan mudah pula dibersihkan. Jika memilih tema klasik, elakkan membeli jenis siling plaster yang berkeluk-keluk dan menyusahkan anda untuk membersihnya.

16. Pastikan anda menggunakan jenis cat yang mesra kanak-kanak. Kini di pasaran terdapat jenis cat yang mudah dibersihkan dan anti bakteria. Jadi selain kertas dinding, anda boleh kembali memilih cat bagi perancangan jangka masa jauh.

17. Pastikan anda menggunakan kemasan lantai yang tidak sejuk seperti jubin dan marmar. Sebaliknya lantai kayu atau vinyl lebih selesa malah menarik bagi sebuah kamar kanak-kanak

18. Elakkan binatang peliharaan memasuki kamar anak anda. Pastikan juga lantai dan peralatan lain, dibersihkan sekerap mungkin dengan pembasmi kuman. Ini bagi mengelakkan alahan, jangkitan dan lain-lain masalah kesihatan berlaku. Awas, segala kelengkapan dan bahan kimia ini, perlulah anda simpan di tempat yang sewajarnya dan tidak boleh dicapai oleh kanak-kanak

19. Elakkan membeli perabot bayi berusia di bawah 5 tahun. Jika anda mempunyai bajet kecil. Terus cari perabot yang mampu menampung anak anda sehingga ke peringkat sekolah rendah. Anda hanya perlu menukar tilamnya setiap lima tahun. Jika merancang mempunyai zuriat lagi, beli sahaja katil dua atau tiga tingkat.

20. Jika kamar andanya tidak seluas mana, rancang penstoran maksimum untuk si manja. Dalam hidupnya, mereka akan menempuh pelbagai fasa dan setiap fasa memerlukan kelengkapan yang berbeza. Jadi pastikan anda tidak menyimpan baju-baju lama yang tidak boleh dipakai lagi. Ibu bapa adakala sayang untuk membuang atau memberikan pakaian kepada yang memerlukan. Jangan sempitkan ruang dengan benda yang tidak digunakan lagi.

21. Jangan lupa menggunakan penyendal  pintu bagi mengelakkan kemalangan domestik. Apatah lagi jika kediaman anda di kondominium tinggi yang selalunya angin bertiup agak kencang pada satu-satu masa.  Kealpaan kita boleh membuat anak –anak terhantuk pada pintu atau tersepit.  Jangan bimbang kini di pasaran terdapat pelbagai penyendal pintu menarik bagi selaraskan dengan tata hias kediaman anda.

Mesin basuh tak semestinya selalu digunakan untuk membasuh maksudnya ia sedia bersih. Ada bahagian-bahagian tersembunyi yang anda tidak perasan dah mula naik kulat atau lumut terutamanya pada bahagian tiub.

Ada sesetengah mesin basuh baju disediakan program untuk mencuci tiub atau dram. Namun itu bukanlah jaminan kepada kebersihan bahagian-bahagian yang tersembunyi. Ini kan pula bagi mesin basuh yang tiada option tersebut. Habis, macam mana nak cuci mesin basuh? takkan perlu tanggalkan setiap bahagian untuk mencuci?.

Sejak pakai mesin basuh baru, ni la pertama kali saya cuci. Setahun lebih jugak la saya beli mesin ni. Akhir-akhir ni bila cuci baju ada keping-kepingan habuk melekat pada baju. Jadi, saya google la cara-cara nak cuci mesin basuh. Pagi tadi saya try buat. Memang puas hati tengok keladak-keladak mesin tu keluar. Guna 2 bahan je iaitu cuka dan baking soda. Moga bermanfaat.

Bahan-bahan:
300ml   Cuka
200gm  Baking soda

Cara-cara:

1. Buka penapis ni dan cuci bersih. Kemudian pasang semula.

2. Masukkan baking soda di ruangan sabun. Kalau tak ada, boleh tabur terus dalam drum

3.Masukkan cuka di ruangan sabun. Campuran ini akan menghasilkan buih

4. Pilih program tube clean. Kalau yang tak ada boleh guna cucian biasa dan aras nya maximum

5. Biarkan proses berlangsung seperti biasa

6. Keladak dari dinding drum atau tube mula kelihatan

7. Lakukan beberapa kali bilasan sehingga semua keladak terperangkap di dalam penapis dan buangkanya

6 Tahun Tidak Tukar Sarung Tilam, Jadi Syurga Parasit Bahaya

Sanggupkah anda tidur di hamparan parasit, kutu dan hama yang berjuta ekor saban hari?  Inilah yang dihidap oleh seorang wanita di China yang menderita kerana bulu matanya menjadi sarang lebih 100 parasit . Gara-gara tidak menukar sarung bantal dan cadarnya sejak 2012, seorang wanita di China menderita  selama dua tahun kerana bulu matanya menjadi sarang parasit.

Memetik dari Dailymail, wanita yang dikenali sebagai Xu itu, menyangka matanya hanya mengalami kegatalan biasa namun keadaan semakin teruk dan menyebabkan matanya terus merah . Selama dua tahun beliau hanya menggunakan ubat titis mata untuk mengurangkan kegatalan pada mata sehingga kekotoran yang yang ada pada matanya melekat dan menyukarkan beliau untuk membuka mata.

Doktor memeriksa mata Xu dan mendapati bulu matanya kini menjadi sarang lebih 100 parasit malah salah satu daripada bulu matanya juga dihuni oleh 1 koloni parasit yang terdiri daripada 10 parasit. Jadi di sini , usah berkira membeli sarung bantal dan cadar baru. Cucilah sarung bantal dan cadar sebersihnya dan jemur ditempat panas agar mencegah segala serangga seni untuk bermastautin di hamparan tilam kita.

Jadi pastikan kita menukar cadar tiga bulan sekali. Jika anda jenis tidur tanpa baju, seelokkanya sebulan sekali bagi mengelakkan  kesan peluh menghitamkan fabrik cadar anda dan bau yang kurang menyenangkan.

Jika anda rasa kurang selesa dengan cadar anda, tidak salah jika anda merendam cadar dengan air panas dan bahan pencuci bagi mendapatkan hasil cucian sempurna.

Cucilah dalam 2,3 kali cucian dan gunakan bahan pencuci anti bakteria

Jemur di tengah panas dan rentang agar semua kawasan dijemur bawah terik matahari.

Jika anda kurang selesa, pastikan kamar beradu anda juga disimbahi cahaya matahari dan jangan biarkan ia gelap lembab.

Sembur anti bakteria yang sesuai pada cadar jika anda merasa kurang selesa.

Mencari keberkatan rezeki adalah sesuatu yang dituntut di dalam agama Islam. Rezeki yang berkat dan mendapat rahmat Allah swt besar maknanya di dalam kehidupan kita. Kerana rezeki yang baik adalah salah satu faktor kebahagian jiwa insan yang hidup di dunia ini.

Puan Che Salamiah binti Malik, adalah seorang usahawan Zakat Selangor dalam bidang pemprosesan makanan rempeyek. Beliau merupakan usahawan Zakat Selangor daripada daerah Klang yang telah menerima bantuan Zakat Selangor iaitu bantuan Modal Pusingan sebanyak 1,000.00 pada Mei 2014 dan 2,000.00 pada Disember 2017.

Beliau juga telah menerima bantuan bagi Label Produk di bawah pembangunan produk berjumlah 3,500.00 bagi menaik taraf pembungkusan produknya.

Manakala usahawan Norazimah Hazmi mendapat bantuan Zakat Selangor di bawah projek usahawan lori bergerak. Pada Julai 2016, beliau juga menerima bantuan modal pusingan sebanyak 1,500.00 dan bantuan peralatan perniagaan sebanyak 1,870.16.

Beliau aktif menjalankan perniagaan beliau secara bergerak di merata tempat tanpa mengira waktu di tapak niaga seperti pasar malam, karnival, majlis-majlis, bangunan kerajaan dan sebagainya. Komitmen baik yang ditunjukkan beliau dengan menyertai pelbagai program anjuran Zakat Selangor terzahir jelas pada perniagaannya yang berkembang maju.

Dua kisah yang sangat memberi inspirasi ini mungkin tidak disedari oleh ramai orang. Mereka berdua adalah contoh usahawan yang dulunya penerima zakat, kini menjadi pengeluar zakat perniagaan. Inilah rahsia keramat dalam keberkatan menunaikan zakat, iaitu menyuburkan perniagaan dan menambahkan keberkatan rezeki.

SENANGNYA KIRA ZAKAT PERNIAGAAN

Kira mudahnya ialah dengan mengira hasil Aset Semasa ditolak dengan Belanja/Liabiliti Semasa, darab dengan 2.5%.

ASET SEMASA tu bermaksud : Baki tunai di bank, baki tunai di tangan, hutang yang dijangka akan diterima dan nilai stok niaga boleh jual.

LIABILITI SEMASA pula bermaksud: Hutang pembekal dan hutang-hutang lain seperti bil eletrik, air dan sewa pejabat.

Maka, jumlah aset semasa ditolak dengan libiliti semasa didarabkan pula dengan 2.5%. Maka dapatlah jumlah zakat yang kena ditunaikan.


Akuaponik: Untuk Kehidupan Lebih Sihat

Pelaksanaan PKP buat kali ketiga ini mungkin sedikit berbeza dengan waktu pelaksanaan yang pertama pada bulan Mac 2020 dimana kini, ramai dikalangan kita telah mampu menyesuaikan diri dengan norma baharu. Kita telah menguruskan gaya hidup untuk realiti yang kian berbeza sambil mempelajari kemahiran yang baru untuk mengisi masa lapang. Ramai diantara rakyat Malaysia telah membiasakan diri dengan bekerja di rumah, hanya ke pejabat ikut giliran atau apabila diperlukan. Ini membenarkan kita untuk meluangkan lebih masa di rumah untuk melakukan aktiviti-aktiviti yang digemari seperti bersenam. Untuk yang mementingkan kesihatan pemakanan, mereka mengambil peluang ini untuk meningkatkan kemahiran memasak bagi menjamin kesihatan sambil menjimatkan kos kehidupan. Sepanjang tempoh PKP/PKPB, kita dapat melihat kemerosotan pengimportan sayur-sayuran segar akibat sekatan perjalanan yang dikuatkuasakan di seluruh Malaysia. Sekatan ini menyebabkan kelewatan penerimaan sayur-sayuran segar oleh para peniaga runcit justeru mengemukakan persoalan tahap kesegaran sayur-sayuran yang kita peroleh untuk masakan harian.

Oleh sebab yang demikian dan juga kerana ramai yang makin mementingkan gaya hidup yang lestari dan lebih sihat, sebilangan rakyat Malaysia kini giat memulakan perkebunan akuaponik – suatu kaedah pertanian yang semakin popular di negara kita. Kaedah akuaponik telah berkembang menjadi sesuatu yang popular di kalangan rakyat tempatan kerana ia membolehkan kita menikmati sayur-sayuran yang segar hasil tanaman di halaman rumah sendiri!

Kadang-kadang dikelirukan dengan hidroponik, akuaponik adalah cara pertanian yang revolusioner dengan menggunakan sumber daya minimum untuk menghasilkan tanaman dan sayur-sayuran yang terbaik. Ia merupakan kaedah pertanian yang menggabungkan akuakultur menggunakan ikan dan hidroponik di mana hasilnya ditanam tanpa tanah. Ekosistem perkebunan tanpa tanah ini memberi tumpuan kepada pemberian makanan kepada ikan lalu membiarkan hasil buangan mereka memainkan peranan. Setelah ikan-ikan ini menghasilkan sisa-sisa mereka, sisa-sisa yang berkhasiat ini akan disaring dan diubah menjadi pemakanan tanaman yang kemudiannya disalurkan melalui saluran paip ke dalam biji-biji benih agar dapat tumbuh dengan sebaiknya.

Keperluan utama yang harus ada untuk memulakan pertanian akuaponik adalah ikan, ruang untuk membina ladang anda, dan penapis air. Menurut Dr. Richard Ng, seorang petani akuaponik yang juga pengasas Farm2Fork – penyedia perkakasan akuaponik untuk beberapa ladang – keseimbangan ekologi memainkan peranan besar dalam kejayaan ladang akuaponik. Beberapa faktor yang menyumbang kepada perkembangan ladang termasuk nisbah ikan ke air, spesies ikan yang diternak (Dr. Richard mengesyorkan Tilapia untuk mereka yang baru bermula) dan suhu ladang.

“Terdapat begitu banyak faktor yang perlu dipertimbangkan kerana faktor-faktor ini perlu saling melengkapi dan seimbang untuk membuahkan hasil yang signifikan. Penapis air yang kita gunakan juga mampu mendatangkan perbezaan. Tanpa sistem penapisan yang betul, peredaran yang berlaku antara air, tanaman dan ikan tidak akan berfungsi dengan baik,” kata Dr Richard.

Setelah lima tahun berusaha untuk memperbaiki catatan prosesnya, Dr. Richard akhirnya menemui komponen yang tepat untuk memastikan ekosistem yang seimbang bagi memastikan hasil yang terbaik. Sebagai contoh, setelah melakukan beberapa kajian dan eksperimen, Dr. Richard mendapati bahawa ketika menggunakan sistem penapisan air Waterco Malaysia, ia dapat mempercepatkan proses tanpa mempengaruhi ekologi sistem dan ia juga tidak menyebabkan kerosakan iklim malah menjimatkan perbelanjaan secara keseluruhan. Waterco Malaysia, penyedia penyelesaian sehenti yang terkemuka untuk persekitaran air yang selamat dan sihat, juga merupakan satu-satunya syarikat penapisan yang dianugerahkan pensijilan Climate Certified dari Australia. Kini, Dr. Richard dan Waterco telah banyak bekerjasama untuk membantu industri akuaponik.

“Apa yang perlu diketahui adalah kepentingan penggunaan produk/peralatan yang mesra alam dan pada masa yang sama tidak menambahkan kos berlebihan. Idea utama pertanian akuaponik adalah manfaat persekitaran dan sosial bagi masyarakat. Kami berpegang pada etos itu untuk terus kekal mampan.”

Walaupun pelaburan keseluruhannya kelihatan besar pada awalnya, ada banyak sebab mengapa pulangan dari pelaburan ini bermanfaat bukan hanya untuk kesihatan tetapi juga untuk persekitaran kita.

Akuaponik merupakan kaedah pertanian tanpa tanah yang tidak menggunakan racun perosak atau baja kimia. Pertanian akuaponik bergantung pada ikan dan putaran ekosistem. Ini bermaksud racun perosak dan baja kimia tidak sesuai untuk kaedah pertanian ini kerana ia akan membahayakan ikan lalu mempengaruhi ekosistem secara negatif. Kaedah ini boleh dikatakan 100% selamat kerana ia hanya memanfaatkan sisa ikan yang dihasilkan daripada pemakanan berkualiti. Walaupun tidak

menggunakan bahan kimia, hasil tanaman akuaponik dapat tumbuh dengan cantik dalam masa 30 hari dari segi rupa, saiz dan citarasa. Sekiranya anda rasa anda tahu bagaimana rasa keenakan sayur-sayuran, anda pasti terkejut dengan kesegaran sayur-sayuran hasil akuaponik yang tidak tertanding!

Pertanian akuaponik sesuai untuk semua! Bukan seperti pertanian tradisional, tanaman akuaponik tidak memerlukan siraman air secara konsisten dan kerana ia tidak menggunakan tanah, anda tidak perlu mencabut rumpai. Bagi pertanian akuaponik, anda tidak perlu risaukan kekerapan siraman air atau keperluan tanah.

“Setelah beberapa kegagalan yang diharungi, saya telah dapat mengenal pasti bahawa kegagalan dalam pertanian jenis ini selalunya diakibatkan kurangnya pengetahuan tentang asas pertanian, seperti keluasan ladang dan jumlah ikan yang diperlukan. Semua ini memainkan peranan besar dalam mengembangkan ladang akuaponik yang berjaya dan mampan,” tegas Dr. Richard.

“Asalkan anda memahami sains di sebalik akuaponik, penjagaannya pasti tidak akan menjadi masalah.”

Salah satu daripada banyak masalah yang dihadapi dalam pertanian tradisional adalah keperluan tanah yang besar untuk mengusahakan tanaman. Walaupun Malaysia bernasib baik kerana mempunyai banyak tanah yang luas untuk pertanian, tidak semua lokasi sesuai dijadikan kebun lagi-lagilah dengan perubahan iklim yang berterusan. Kaedah pertanian akuaponik yang tidak memerlukan tanah membolehkan sesiapa sahaja memulakan usaha pertanian di halaman rumah mereka! Bagi mereka yang ingin mengkomersialkan hasil tanaman, ruang yang lebih besar akan diperlukan dan untuk tujuan ini, bangunan terbengkalai juga boleh digunakan. Ini bermaksud kita tidak perlu menubuhkan ruang yang khusus buat pertanian jenis ini kerana penggunaan ruang yang sedia ada sudah mencukupi!

Selain dapat memanfaatkan ruang yang ada, kebaikan akuaponik adalah ia satu kaedah pertanian yang menggunakan air yang sedikit namun tetap menghasilkan tanaman yang sama dengan pertanian tradisional yang memerlukan air berjumlah besar sepanjang hari. Bukan hanya itu, jika ladang pertanian tradisional terletak berhampiran sumber air (misalnya tasik), baja yang digunakan mungkin akan meresap ke sumber air yang berdekatan lalu mendatangkan kemudaratan akibat racun yang wujud dalam baja kimia tersebut. Bahan pencemar ini tidak hanya akan mempengaruhi sumber air bagi penduduk yang bergantung padanya untuk memasak dan mandi, ia juga boleh menjejaskan hidupan akuatik.

Akuaponik menggunakan 10% air berbanding dengan pertanian tradisional kerana nutrien air dikitar semula dalam proses gelung tertutup. Pembaziran tambahan tidak akan wujud kerana ekosistem ini bergantung pada kitaran air yang akan terus berulang. Dengan perubahan iklim yang dihadapi seluruh dunia, ianya amat penting untuk mengitar semula sumber yang diperlukan.

Ini hanyalah beberapa faedah utama pertanian akuaponik dimana ia boleh dijadikan penyelesaian kesihatan untuk memperoleh sayur-sayuran segar untuk dinikmati sekeluarga. Ia mudah untuk dikendalikan dan sememangnya mesra alam! Dengan PKP3.0 yang kini masih berterusan, anda boleh memulakan pertanian akuaponik sebagai salah satu projek baru yang anda boleh usahakan di rumah!

Daun ketumbar, tak pernah yang di jual dalam kuantiti yang sikit. Beli sepaket RM1-2, pakai tak sampai suku dan selebihnya rosak begitu sahaja. Jadi, bagi anda yang gemar bercucuk tanam, IMPIANA sarankan antara tanaman wajib di kebun mini anda adalah daun ketumbar.

Tak susah sebenarnya untuk tanam ketumbar. Ia boleh dibiak melalui keratan akar yang di beli dari pasar atau biji benih. Namun ingat, ketumbar antara tanaman yang tidak boleh terendam batang di dalam air. Hal ini akan menyebabkan tanaman cepat mati. jadi, medium terbaik untuk pembiakkan daun ketumbar adalah pasir kerana ia tidak menyimpan kelembapan tempoh yang lama.

Seorang petani dari India tunjuk kaedah tanam ketumbar tanpa menggunakan tanah dalam botol plastik terpakai. Menariknya, sistem yang dibina tidak menuntut penjagaan yang rumit terutamanya tugas untuk menyiram.

Bahan-bahan:
Biji benih ketumbar
Botol plastik terpakai
Pablles wash
pasir
paku
lilin
pisau

Cara-cara:
1. Rendam biji benih ketumbar di dalam air 48 jam (2 hari) dalam air bersih
2. Bersihkan botol plastik terpakai dan potong 2
3. Lubangkan bahagian atas botol termasuk pada penutup seabagai lubang saliran dengan menggunakan paku yang telah dipanaskan
4. Bersihkan pablles wash dan amsukkan ke dalam bekas yang telah dilubangkan tadi
5. Taburkan benih ketumbar yang telah di rendam dan tutup dengan lapisan pasir kasar sekurang-kurangnya 5mm tebal
6. Isikan air pada bahagian takungan hengga mencecah tengkuk penutup botol
7. Sembur air pada permukaaan semaian dan letakkan di ruang separa teduhan.
8. Untuk elak pembiakan alga yang mengotorkan air di dalam bekas takungaan, balut botol dengan menggunakan kertas atau aluminium foil
9. Tambah air di dalam bekas takunggan apabila berkurangan sahaja. Tidak perlu lakukan sebarang siraman lagi

Akhir-akhir ini harga durian melambung tinggi. Ini disebabkan oleh permintaan yang tinggi namun penghasilannya masih rendah. Permintaan yang secara tiba-tiba menjadi tinggi ini disebabkan oleh durian mula dieksport ke luar negara.

Sedar akan kehendak dan keperluan ini, ramai yang mengambil keputusan untuk menanam sendiri durian. Tapi kalau tanam durian dari anaknya, lambat pula untuk mendapat hasil. Bagi anda yang telah mempunyai dusun durian atau ada yang saja suka-suka ingin menanam durian, anda digalakkan untuk melakukan cantuman dewasa atau kahwin pokok dewasa.

Apa faedah cantuman dewasa?

1. Memulihkan pokok dewasa yang tidak produktif
2. Menghasilkan varieti yang lebih berkualiti dan mendapat permintaan
3. Hasil boleh di tuai dalam tempoh 2-3 tahun berbanding dari anak pokok yang memerlukan tempoh matang sahaja 5 tahun.
4. Tidak memerlukan penanaman semula
5. Kos minimum dan jimat

Nak tahu macam mana cara untuk buat cantuman dewasa pokok durian, boleh tengok video yang di sediakan


Resepi Baja Redbull Untuk Pokok Lemon Yang Kedekut Buah

Sekarang ni, kalau pergi ke rumah-rumah mereka yang ada kitchen garden atau edible garden, pokok lemon antara yang wajib ada. Tapi kebanyakan lemon yang di tanam di Malaysia buah nya tak macam yang jual di pasaraya.

Terdapat banyak jenis lemon yang ditanam di Malaysia antaranya Lemon belian, Lemon telur buaya dan pelbagai lagi. Yang nama lemon telur buaya tu sebab bentuknya yang lonjong dan besar. Ada juga yang nama nya lemon, tapi tidak berwarna kuning macam yang dijual di pasaraya.
Bukan nya susah pun tanaman lemon di Malaysia. Cara dan kaedah tanaman nya sama macam pokok-pokok sitrus yang lain seperti limau nipis, limau kasturi dan sebagainya.

Tapi, pokok lemon biasanya kedekut sikit untuk keluarkanbuah yang banyak. Jadi, untuk galakkan pokok lemon anda menghasilkan buah yang optimum, Boleh cuba guna semburan foliar yang dihasilkan sendiri menggunakan redbull.

Bahan-bahan:
1 Tin Redbull
1Tbsp Ajinomoto
1Tbsp Belacan
10Tbsp MOL buah
20 liter Air tanpa klorin

Cara-cara:
1. Campurkan semua bahan dan di kacau rata
2. Tanpa perlu diperam, masukkan air bancuhan ke dalam botol penyembur
3. Sembur pada keseluruhan permukaan daun sebulan sekali. Kalau sudah nampak bunga keluar, tak perlu sembur lagi. Semburan hanya perlu di lakukan setiap kali selesai musim berbuah.

Ada petua kalau orkid tak nak berbunga buang 2 daun yg paling atas. Akhirnya menjadi spike tumbuh serentak dgn pucuk yg dibuang hari tu. Wallahu a’lam petua tu menjadi atau kebetulan

Ramai dah buat lantai Vinyl sendiri untuk lebih jimat. Tapi, kebanyakkannya memilih susunan Stretcher Bond. Kononnya ia lebih mudah dan jimat. Rupanya teknik susunanTulang ikan lebih jimat dan mudah seperti yang dikongsikan oleh Net Azr.

– Susunan cara 1 tu rapat ke dinding..
– Akan menjimatkan penggunaan vinyl.
– Mudah untuk potong bahagian vinyl yang tidak diperlukan
– Jimat vinyl, jimat dan duit

Susunan cara 2 tu pun boleh..tapi akan guna banyak vinyl nanti.. Sebab apa? lebihan tepi dinding perlu dipotong serong. Secara tidak langsung ia menyebabkan pembaziran. Hari ni kak pasang lantai guna gam tarik bulan (dunlop, ca blue)

Tanaman atau pokok, wujudnya di muka bumi ini amat penting bukan sekadar membekalkan oksigen dan melestarikan persekitaran malah menyeimbangkan keperluan seluruh makhluk di dunia. Namun, tidak semua tanaman dapat dimanfaatkan sepenuhnya tidak kiralah manusia mahupun hidupan liar. Ada antara tanaman yang merbahaya ini bukan sekadar mengudang masalah fizikal manusia malah ancaman nyawa. Antara tanaman yang dimaksudkan adalah seperti:

POKOK MANCHINEEL

Pokok yang menghasilkan buah seperti epal ini telah disenarikan sebagai tanaman yang paling beracun oleh Guiness World Records. Dikenali dengan nama saintifiknya Hippomane mancinella, tanaman ini tumbuh mekar di Kawasan tropika terutamanya Utara Amerika.

Sekiranya berlindung di bawah pokok ini ketika hujan, getah yang mengalir jika terkena kulit akan menyebabkan kudis seperti kesan lecur. Asap yang dihasilkan dari proses pembakaran pohon ini pula di dapati boleh menyebabkan mata buta

Zaman perang dahulu kala, tentera Amerika Syarikat menyeksa tahanan Spanyol dengan memaksa mereka berdiri di bawah pohon Manchineel ini ketika hujan. Selain itu juga, getahnya amat popular digunkan pada busar anak panah. Ia mampu melpahkan saraf mangsa yang terkena panahan getah pokok Manchineel.

POKOK CICUTA

Cicuta atau juga dikenali dengan nama Water Hemlock merupakan tanaman yang dipenuhi dengan sebatian beracun Cicutoxin. Walaupun dalam jumlah yang sedikit, Cicutoxin boleh menyebabkan kekejangan. Jika tidak dirawat segera, ia boleh menyebabkan kematian.

Bahan beracun ini akan menyebabkan kegegalan fungsi system pernafasan atau fibrilasi ventrikel dan boleh berlaku hanya beberapa jam selepas tubuh dicemar dengan bahan tersebut. Cukuplah sekadar anda tergigit bahagian akar tanaman ini, ia sudah boleh menyebabkan anda menerima kesanya yang amat buruk. Bentuk akar Water Hemlock menyerupai lobak dan sering disalah anggap oleh manusia

POKOK JARAK

Ramai yang tahu akan bahaya pokok jarak ni. 1 biji buahnya mampu membunuh manusia dalam tempoh 1 minit sahaja. Toksin yang dipanggil Ricin terdapat apda keseluruhan bahagian tanaman ini. Namun, kebiasaanya pengguna akan menggunkan buah atau biji jarak untuk ekstrak racun dari tanaman ini dengan menghasilkan minyak jarak.

Gejala utama yang akan dialami jika anda tercemar dengan racun ini tekak atau mulut akan rasa seperti terbakar, sakit perut, cirit birit hingga berdarah dan muntah. Akhirnya, pengidap akan mati disebabkan hidari melampau

POKOK BELLADONA

Atropa belladonna dikenali dengan nama tempatanya Bellandonna atau deadly nightshade. Tanaman ini mengandungi bahan Tropane alkoids iaitu bahan toksik yang terdiri daripada Atropine, Scopolamine dan hyoscyamine yang akan menyebabkan kecelaruan system tubuh atau halusinasi. Ia banyak digunakan bagi tujuan antikolinergik farmaseutikal.

Seluruh bahagian tanamanya beracun namun yang paling tinggi adalah pada buahnya. Gejala yang terjadi akibat racun belladonna adalah seperti anak mata membesar, penglihatan menjadi kabur, berhalusinasi dan kurang waras.

Atropine racun yang terkandung di dalam bunganya akan menggangu system saraf, pernafasan, saraf peluh dan akan menyebabkan jantung berdegup laju


Rawatan Dan Pengasingan Pesakit Covid-19 Di Rumah, Ini Syaratnya-Syaratnya

Angka jangkitan harian Covid-19 di Malaysia masih mencecah ribuan kes. Hal ini menyebabkan keupayaan pusat-pusat rawatan berada dalam keadaan yang agak kritikal. Berdasarkan kondisi tersebut, KKM (Kementerian Kesihatan Malaysia) memperkenalkan rawatan dan pengasingan pesakit covid-19 di rumah. Namun, ia mempunyai beberapa syarat sebelum pasakit Covid-19 diberikan rawatan dan pengasingan di rumah. Berikut, syarat ringkas yang dihuraikan oleh Public Health Malaysia.

Siapa yang suka makan lobak putih ni? Tahukan khasiat lobak putih ni banyak sangat. Apabila bercakap pasal lobak, pasti terbayangkan lobak merah, betul tak? Namun hakikatnya, lobak putih juga tidak kurang hebatnya.

Tanam lobak putih ni memang syok sebab tanaman ini jenis nampak batang lobak keluar dari tanah bila dah matang. Paling best masa nak tuai, cabut dan pegang lobak tarik keluar dari tanah. Syok yaamat.

CK nak ajar macam mana nak tanam lobak putih, cara CK simple tapi hasilnya mantap.

1. Sediakan tong air
Cari tong air 200L belah 2, kalau tengok tong biru ni CK tak lubangkan. Sebab nak baja dan air 100% lobak ini ambil. Tapi jangan letak di tempat terbuka atau panas mesti letak bawah bumbung/ green house atau awning rumah.

ADVERTISEMENT

2. Buat campuran tanah
Bagi pokok jenis umbisi jangan guna tanah yang keras. Susah untuk lobak membesar. Boleh buat campuran macam ini; 2 baldi tanah sawit, 2 baldi tanah merah, 2 baldi sabut, 1 baldi sekam bakar, 1 baldi sekam mentah dan 500g baja wangi serbuk. Gaul semua campuran ini kemudian siram Soil treatment atau apa-apa Effective Microb (EM) untuk tanah.

3. Semai biji benih
Semai dulu biji benih lobak putih (boleh beli online) tapi jangan semai banyak. Sepokok satu lubang dalam tray semaian. Biji lobak putih jenis besar macam biji kangkung jadi cepat tumbuh. Kalau semai banyak macam CK, jenuh nak tanam. Kemudian pilih pokok yang betul-betul sihat untuk pindahkan.

4. Jarakkan sejengkal
Buat jarak sejengkal atau lebih setiap pokok, dan antara pokok. Sebabnya daun lobak putih tumbuh macam pokok sawi, lagi luas ruang lagi besar lobak kita akan dapat.

5. Siraman
Siraman kena ngam-ngam saja sebab CK tak lubangkan tong air sebelah bawah, jadi kalau air lebih nanti berenanglah lobak-lobak tu. Air siram basah saja, gunakan jari telunjuk cucuk dalam tanah. Kalau lembap tak perlu siram lagi.

6. Pembajaan
Cara pembajaan pula CK akan tabur baja wangi serbuk seminggu sekali dan siram dengan baja air LOF atau Single AB secara kerap tapi sikit-sikit. Lagi banyak kita buat pembajaan secara konsisten lagi besar lobak dan cepat hasil kita dapat. Disebabkan tempat tanam tiada lubang semua baja pokok dapat dengan banyak. Kesannya cepat pokok tumbuh membesar.

7. Kawalan serangga
Jangan lupa buat kawalan serangga seminggu sekali, secara semburan pada daun dan tanah. CK guna produk organik saja untuk buat kawalan ini.

8. Top up tanah
Bila nampak lobak putih mula keluar dari permukaan tanah, top up tanah. Tambah lagi banyak, lagi besar lobak akan dapat.

Insya Allah kalau buat yang CK ajar dalam 45-60 hari dah boleh tuai lobak putih. Bagus tanam atas bagi tinggi sikit macam buat rak, nanti nampak lobak putih ini menonjol atas tanah.

Semoga bermanfaat.

KEMENTERIAN Kesihatan Malaysia (KKM) mengesahkan hanya tiga negeri setakat ini yang dikaitkan dengan penularan Covid-19 dari Kluster Sivagangga. Selain Kedah yang membabitkan Kubang Pasu, Padang Terap dan Kulim, penularan dikesan di Sanglang, Perlis serta terbaru, Sungai Bakap di Pulau Pinang.

Dari mana datangnya nama Kluster Sivagangga ni. Mesti ramai tertanya-tanaya kan? adakah ia dari nama pemilik restoran yang telah melanggar printah kuarantin dengan berkunjung ke premis perniagaan? nama Sivagangga diambil dari lokasi yang dikunjunggi oleh kes index di india. Nama kawasan tersebut adalah Sivagangga.

Tambah merumitkan lagi, mengesanan kontak sukar dilakukan kerana kedai tersebut tidak menggunakan aplikasi Mysejahtera atau apa jua senarai nama pengunjung. Sehingga kini lebih 4,000 orang telah disaring di bawah kluster ini. Nak tahu lebih, denagr ulasan Doktor Ikram

Bila bercakap soal warna, kita bagaikan dipukau dengan pelbagai contoh yang ada. Malah ramai juga terpengaruh dengan paparan iklan atau jiran sebelah menyebelah. Jika boleh mahu sama atau lebih dramatik daripada mereka. Namun persoalannya adakah warna yang dipilih itu sesuai untuk anda atau sekadar tempelan belaka? Jadi bagaimana helah memilih warna yang sesuai dengan diri anda dan kediamannya? 5 gosip panas diperolehi daripada pereka…

Kisah Cahaya Matahari Menerobos Masuk Ke Rumah

Lihat cahaya semula jadi ruang kediaman anda. Adakah malap kerana tidak menghala terus ke simbahan cahaya matahari atau terang benderang terutama di waktu pagi mahu pun petang? Ini penting kerana ia mempengaruhi karakter warna yang bakal anda pilih. Agar seimbang, selesa malah menyerlahkan pula pilihan tata hias anda.

Pernah saya ditanya, bolehkah kita memilih warna ruang kediaman berdasarkan warna kegemaran kita. Bayangkan jika warna kegemaran kita ungu kelam dan coklat sawo matang. Dikenakan pula pada ruang makan yang tidak dapat cahaya matahari yang cukup. Terbukakah selera anda untuk makan di situ dengan dikelilingi rona yang begitu berkecamuk dan tidak keruan? Jika seleranya masih terbuka syukurlah..bagaimana ruang kelihatan sugul, ‘kotor’ dan membuat kita resah?Lebih memburukkan keadaan, suami makan di sebelah pun kita tak perasan . Masakan tidak, semua dah teradun sama dengan warna kerusi makan , dinding belakang dan warna kulitnya…yang nampak hanya gigi jer….

Bayangkan ruang kediaman anda diterangi mentari petang, ruang akan menjadi panas dan anda pula jenis orang yang panas badan terutama apabila pulang dari kerja? Pasti tidak keruan dan tidak amali dengan gaya hidup anda bukan? Manakala segala kemasan lembut anda berwarna merah cili dan jingga. Malah dindingnya diwarnakan dengan rona terang gemilang juga. Tidakkah anda rasa seperti di dalam ketuhar?

Carilah warna yang sejuk, yang selalu digunakan oleh produk spa. Warna segar dan mampu memberi rasa nyaman apabila melihatnya. Kita sewajarnya menyesuai warna yang sesuai untuk semua kelengkapan rumah. Bukan berimaginasi tanpa melihat realitinya. Bukan apa kelak kita juga yang rugi dan sakit hati. Tambah pula jika jiran yang ‘kepoh’ datang bertandang. Mulalah dia mengata itu ii serba tak kena macam pakar warna antarabangsa lagaknya.

Bagaimana pula jika kediaman anda terlindung dek blok depan dan kelam sentiasa? Apa usaha kita dalam menjadikan suasana lebih cerah dan menyalurkan tenaga positif? Anda boleh memilih warna terang. Tetapi wajarkah mewarna setiap kamar dengan warna berbeza? Nanti orang kata tadika pula.

Jadi cari kertas dinding yang mempunyai corak meriah warna. Flora, geometri, belang atau panorama. Pilihlah yg mana sesuai. Tidak perlulah sampai kesemua dinding. Cukup feature wall sahaja. Manakala rona lain cukup diwarnakan dengan rona asas seperti kuning krim , putih magnolia atau putih gading yang cerah dan selamat. Jadi terang dan kena pada ruangnya. Kita jangan lupa warna selalunya akan lebih hidup jiak terkena pancaran cahaya yang cantik dan menarik. Sama ada pencahayaan semula jadi atau tiruan, kita perlu bijak menangani perkara ini agar ruang nampak terancang dengan cukup rapi dan memberi manfaat kepada kita.

Untuk mengetahu gossip berikutnya tunggu esok ya…..


Orang Dulu-Dulu Kata, Makan Ulam Raja Untuk Kuatkan Tulang

Ulam raja yang mudah tumbuh liar mempunyai banyak khasiat. Pokok Ulam Raja atau nama botanikalnya Cosmos caudatus merupakan tumbuhan herba tropika yang berasal dari Amerika Latin. Tumbuhan ini dikatakan tumbuh meliar dan mudah di dapati di Florida, Amerika Syarikat dan di Malaysia serta lain-lain negara Asean.

Pokok ulam raja adalah sejenis species berbunga. Kebiasaan nya, ulam raja yang mempunyai bunga berwarna ungu atau pink dijadikan sebagai ulam. Namun terdapat pokok ulam raja yang berbunga kuning tetapi jarang dimakan sebagai ulam.

Berdasarkan kajian, ulam raja mengandungi 3% protein, 0.4% lemak dan karbohidrat serta kaya dengan kalsium dan vitamin A. Herba ini adalah herba semusim yang boleh mencapai ketinggian hampir 2 meter. Dan mudah dibiakkan dari biji benih. Daun herba ini mengeluarkan bau apabila diramas.

Ulam Raja ini sangat senang ditanam dan boleh tumbuh di halaman rumah atau di dalam pasu bunga. Kaedah penjagaan yang mudah dan tidak memerlukan air yang banyak menyebabkan tanaman ini mudah untuk dibiakkan mahupun membiak sendiri dengan cepat. Ianya sesuai dijadikan sumber sayuran atau ulaman seharian terutamanya bagi mereka yang tinggal di apartment kerana ia amat sesuai ditanam di dalam pasu.

Daun ulam raja telah digunakan secara tradisi sejak ratusan tahun lampau untuk memperbaiki peredaran dan mencuci darah serta untuk menguatkan tulang. Ulamnya mempunyai keupayaan antioksida (AEAC) yang amat tinggi, iaitu setiap 100 gram ulam yang segar mengandungi lebih dua puluh jenis bahan antioksida yang telah dikenal pasti. Keupayaan antioksidanya sama dengan 2,400 miligram L-asid askorbik.

Bahan-bahan antioksida yang utama disebabkan oleh kehadiran sebilangan proantosianidin yang wujud sebagai dimer, melalui heksamer, kuersetin glikosida, asid klorogenik, asid neoklorogenik, Penangkapan (+)- serta asid kripto-klorogenik. Ulam raja berkeupayaan untuk mengurangkan tekanan oksidatif yang berkemungkinan kerana sebahagia nya terdiri daripada kandungan antioksida yang tinggi.

Apam balik makanan tradisi yang sentiasa mempunyai permintaan yang tinggi tidak kira bangsa. Kebiasaanya, nak makan apam balik yang sedap kita akan beli dipasar malam atau gerai-gerai ditepi jalan. Tapi tempoh PKP 3.0 ni memang tak boleh keluar rumah sesuka hati semata-mata nak beli apam balik.

Apa kata, kita buat je sendiri Macam youtuber memasak yang dikenali sebagai Che Nom ni tunjuk. Bahannya tak banyak pun untuk buat lapisan tepung. Kalau tak ada kacang tanah dan jagung manis tu, apa kata kita ubah dnegan nutella ke, cheese atau pelbagai lagi ikut selera anda seisi keluarga. Jom kita lihat video yang disediakan oleh Che Nom ni

Sengkuang sering kali dijadikan salah satu bahan dalam rojak buah yang popular di kalangan masyarakat Malaysia. Penanaman tanaman jenis perrenial memerlukan keadaan cuaca yang berkelembapan tinggi. Juga dikenali dengan nama Mexican potato, tanaman memanjat ini menghasilkan ubi yang boleh dituai dalam masa 6 bulan usia tanaman. Akarnya mampu tembus jauh ke dalam tanah sehingga anda perlu menggali dalam untuk mendapatkan hasil ubinya. Digalakkan memangkas bunganya agar pertumbuhan fokus kepada ubinya. Manakala kekacang pada tanaman ini tidak boleh dimakan kerana bertoksik.

Waktu menanam: Bila-bila masa kerana ia merupakan tanaman tropika, sesuai dengan iklim negara. Lazimnya cara penanaman menggunakan kaedah semaian biji benih secara terus.

Waktu menuai: Harus tunggu matang sehingga sekurang-kurangnya 6 bulan usia tanaman.

Keledek memiliki kelebihan kerana sesuai ditanam di pelbagai jenis tanah termasuklah di tanah kurang subur, dengan adanya pembajaan sempurna. Tanaman tropika ini boleh hidup subur dalam julat suhu  27 hingga 30 darjah Celsius iaitu dalam cuaca yang panas. Penyiraman harus dilakukan selalu bagi mengelakkan tanah kering dan pertumbuhan akar yang sempurna.

Waktu menanam: Penanaman menggunakan cara keratan batang dan pucuk pokok yang sedang menjalar. Boleh ditanam bila-bila sahaja kerana ia merupakan tanaman tropika yang serasi dengan iklim negara.

Waktu menuai: Hasil boleh dituai antara 4 hingga 6 bulan usia tanaman bergandung kepada jenis dan penjagaan.

Lobak merah merupakan satu tanaman akar atau umbisi yang tidak sukar ditanam. Ia memerlukan kedalaman tanah sekurang-kurang 30 cm atau 1 kaki. Oleh demikian, ia masih boleh ditanam dalam bekas atau pasu, selain batas. Penyiraman sekurang-kurangnya sekali sehari bagi memastikan pertumbuhan akar sempurna. Lobak boleh dijadikan medium untuk mengajak kanak-kanak berkebun kerana memiliki warna terang dan penjagaan yang tidak terlalu sukar. Selain memiliki akar yang manis, daunnya juga boleh dimakan.

Waktu menanam: Penanaman dengan cara semaian biji benih dalam bekas semaian. Pastikan kelembapan tanah tinggi dan mendapat pancaran cahaya matahari mencukupi untuk ia bercambah.

Waktu menuai: Lobak merah boleh dituai dalam masa 8 minggu usia tanaman.

Jangan disangka tanaman yang berasal dari Amerika Selatan ini tidak boleh hidup subur di Malaysia. Kentang boleh hidup subur di dalam tanah berpasir yang berasid. Sediakan tanah yang berkedalaman 6 inci bagi membolehkan ubi kentang bercambah sempurna, sama ada dalam bekas atau batas. Penanaman menggunakan ubi yang bertunas dan pastikan bahagian ubi ditimbus dengan baik agar tidak terdedah pada cahaya.

Waktu menanam: Lazimnya kentang ditanam dengan cara menggunakan ubi yang sudah bertunas. Pastikan tunas mengarah ke atas ketika ubi ditanam.

Waktu menuai: Kentang boleh dituai selepas 14 hari daunnya kelihatan layu atau lebih kurang 10 minggu selepas ditanam.

Lobak putih datang daripada jenis Brassica iaitu satu keluarga dengan kubis. Penanamannya tidak terlalu sukar kerana ia cepat membesar, berbeza dengan tanaman umbisi lain iaitu sekitar 5 hingga 6 minggu sahaja. Anda boleh menanam lobak putih di dalam pasu kerana penanaman secara organik tidak menghasilkan lobak yang terlalu besar dan panjang seperti di pasaran. Tanah yang digunakan mempunyai pH yang neutral.

Waktu menanam: Penanaman dilakukan dengan cara semaian biji benih.

Waktu menuai: Selepas 5 atau 6 minggu lobak putih boleh disemai, atau memiliki sais sebesar bola golf.

Satu lagi tanaman yang mula mendapat perhatian penanamannya di Malaysia. Ramai tidak menyangka ubi bit merah atau Beta vulgaris boleh hidup subur pada iklim tropika memandangkan sebelum ini di ditanam meluas di Amerika Utara dan Britain. Akarnya membentuk ubi yang bulat atau lonjong. Pastikan tanah gembur dan lembap agar akarnya tumbuh sempurna dengan pH sekitar 6 hingga 7. Bukan sahaja ubinya yang manis dan lazat dinikmati, daun ubi bit juga boleh dijadikan makanan berkhasiat.

Waktu menanam: Disyorkan penanaman pada awal musim hujan. Semaian biji benih. Rendam dahulu biji benih semalaman sebelum ia disemai keesokannya.

Waktu menuai: Boleh dituai apabila ubinya bersaiz bola kriket atau dalam jangka masa 2.5 hingga 3 bulan.

Berkebun merupakan salah satu aktiviti yang menyeronokkan kerana kita berhubung dengan persekitaran semula jadi. Namun tidak bagi mereka yang mempunyai ruang yang amat terhad terutamanya yang mendiami rumah jenis apartmen. Namun itu bukanlah halangan, berkebun dengan menggunakan bekas seperti botol plastik terpakai, polybag, pasu dan sebagainya adalah penyelesaian bernas. Selain mudah diselenggarakan, ia tidak membataskan anda untuk menggayakan tumbuhan berpasu mengikut konsep dan kehendak yang cuba ditampilkan.

Selain menyediakan persekitaran hijau, berkebun dengan menanam sayur-sayuran adalah alternatif terbaik buat warga kota. Selain dapat menyediakan sendiri bekalan sayuran untuk masakan, ia secara tidak langsung menjimatkan kos barang dapur yang semakin menjerat saban hari. Jika anda baru ingin berjinak-jinak menanam sayur, ini apa yang perlu anda ikuti dan lakukan.

Enam perkara ini perlu dikenal pasti sebelum sayur mula ditanam.

Pastikan ruang yang bakal diletakkan pasu menerima pengamatan cahaya mencukupi. Hal ini penting untuk memastikan tanaman yang bersesuaian dengan persekitaran ruang tersebut. Ia merupakan salah satu langkah penting untuk memastikan sayur yang ditanam membesar dan mengeluarkan hasil yang optimum. Selain itu juga, pastikan lokasi yang telah dipilih mempunyai sumber air yang berhampiran bagi memudahkan anda melakukan penyiraman.

Setelah mengenal pasti lokasi, langkah seterusnya adalah menentukan tanaman yang bersesuaian dengan pengamatan cahaya yang diterima di kawasan tersebut. Setiap jenis tanaman memerlukan kadar penjagaan yang berbeza. Untuk permulaan, anda digalakkan untuk menanam bayam dan kangkung kerana ia amat mudah ditanam dan cepat dituai. Jika kelihatan bayam atau kangkung yang ditanam memanjang dan tidak berdaun lebat, ini menunjukkan kawasan tersebut kurang penerimaan cahaya.

Perkara utama yang perlu dititik beratkan dalam pemilihan bekas tanaman adalah sistem pengairan. Pastikan bekas yang dipilih mempunyai lubang saliran untuk mengeluarkan lebihan air siraman kerana akar tumbuhan berpasu tidak tahan kepada masalah air bertakung. Ia antara punca utama yang menyebabkan tumbuhan mati. Selain itu, pilih saiz bekas mengikut keperluan tumbuhan apabila sampai usia matang. Ia penting bagi mengelakkan masalah kepadatan akar atau pokok di dalam bekas yang bakal ditanam kelak.

Pastikan pembajaan dilakukan secara berkala. Untuk bekas tanaman yang perlu menjalani proses tanaman semula, gaulkan medium tanaman berpasu dengan baja kerana keperluan nutrien sedia ada telah berkurangan. Anda digalakkan untuk menggunakan baja organik atau sediakan sendiri baja kompos dari sisa buangan dapur.

Gunakan medium tanaman yang ringan dan mempunyai sistem saliran yang baik untuk tanaman berpasu. Penggunaan medium kompos seperti dari sabut kelapa amat disarankan kerana selain berfungsi sebagai medium tanaman ia juga berupaya membekalkan sumber nutrien kepada tumbuhan.

Kenal pasti kadar penyiraman yang diperlukan oleh tumbuhan sebelum ditanam. Susun atau letakkan tumbuhan anda mengikut kategori keperluan siraman untuk memudahkan penyelenggaraan. Kebiasaannya sayuran berbatang lembut seperti kangkung dan bayam memerlukan air yang banyak. Oleh itu, pastikan penyiraman dilakukan secara berkala mengikut keperluan tumbuhan.


Laman Cantik Dan Subur Rahsia Pesara Kerajaan Ini Kekal Aktif Bertenaga

Laman berkonsepkan therapeutic garden merupakan sebuah ruang yang direka bentuk secara khas, ia menggabungkan empat elemen di dalam kehidupan iaitu physical, psychological, social dan spiritual. Di samping itu juga, setiap reka bentuk laman yang berkonsepkan therapeutic garden bolehlah diistilahkan sebagai caregivers untuk seluruh isi rumah. Pelbagai aktiviti seisi keluarga boleh dilakukan di laman ini kerana setiap inci reka bentuk yang dihasilkan boleh digunakan dan dimanfaatkan. Sebenarnya taman terapeutik mempunyai pelbagai manfaat kepada penghuni kediaman, tetapi mungkin ada yang tidak tahu justeru kurang menerapkan nilai-nilai tersebut dalam reka bentuk taman mereka.

Kali ini team LAMAN membawa pembaca ke sebuah kawasan perumahan yang telah dibina lebih dari tiga puluh tahun dahulu di Seksyen 3 Bangi. Walaupun usia kediaman ini telah lama, ada sesuatu yang menarik minat LAMAN untuk berkunjung ke salah sebuah rumah banglo dua tingkat yang dimiliki oleh pasangan pesara kerajaan.

“Kebiasaannya edible garden dan herbs garden akan diletakkan di bahagian belakang rumah atau berhampiran dengan dapur. Namun bagi saya, tumbuhan dari jenis-jenis ini perlu di hargai dan di tonjolkan keran ia berguna dan memberi banyak manfaat. Tidak salah memiliki tumbuhan herba di bahagian hadapan rumah kerana ia boleh disulam dengan tumbuhan berbunga yang lain,” kata pemilik.

Pemilik yang sangat menghargai dunia tumbuh-tumbuhan kelihatan begitu ceria dan sihat walaupun telah empat tahun bersara dari perkhidmatan kerajaan. Jiwa dan keringatnya kini banyak dicurahkan sepenuhnya pada taman selain aktiviti lain. Selesai memperkenalkan taman hadapan, penulis dibawa ke laman sisi rumah. Terdapat binaan tembok pagar berpintu untuk memasuki ruang ini. Ia menjadikan ruang laman sisi ini sebagai ruang enclosed dan lebih privasi.

Backyard garden menjadi ruang paling aktif di dalam laman ini. Pelbagai acara diatur oleh pemilik untuk bersama anak, cucu, saudara mahupun sahabat handai. Fasiliti yang lengkap memudahkan lagi mereka beraktiviti, di samping wujudnya suasana privasi kerana Heliconia yang merimbun menghalang pandangan dari luar. Pasti tenang menghabiskan waktu petang di bawah rimbunan Saraca cauliflora sambil minum kopi. Ditambah pula dengan deretan pokok jasmin yang berbau harum menyegarkan lagi udara yang dihirup.  Jom kita nikmati keindahan laman milik pasangan ini.

Penggalak Tanaman (Plant Booster) fungsinya mampu memudahkan tanaman menyerap baja. Secara tidak langsung penggunaan baja boleh diminimakan bila digandingkan dengan penggalak tanaman. Sangat sesuai digunakan di semua peringkat tanaman, dari anak pokok hingga berbunga, berbuah, hingga pokok tua.

Bahan-bahan:

Bahan A (Kisar Halus)

500gm Pisang berserta kulitnya
500gm Nanas
500gm Betik
500gm kangkung
250gm Belacan

Bahan B

5 biji telur
500gm gula merah
250gm beras hancur atau dedak ayam
1 liter susu cair
10 liter air bersih (lagi elok tanpa klorin)

Bahan C

500gm labu dihiris nipis lebih kurang 2mm tebal
3 biji Ragi

Cara-cara:

1. Campurkan bahan A (yang dikisar) bersama bahan B di dalam bekas untuk diperam dan dikacau rata

2. Campurkan pula susu dan labu yang telah dipotong nipis tadi

3. Hancurkan ragi dan taburkan di atas permukaan adunan bahan A, B dan labu. Jangan gaul. (Jangan tanya saya kenapa, kalau nak tau jugak pasal apa, sila tanya Jabatan Pertanian, dia orang suruh buat macam tu.)

4. Tutup bekas sama ada dengan kain atau penutup lain. Kain batik orang rumah pun boleh guna. Pastikan bekas yang digunakan tidak penuh. Perlu ada sekurang-kurangnyanya 1/3 ruang untuk udara dalam bekas peraman. (mikrob pun nak bernafas jugak).

5. Peram seminggu. Hari ke 5 dan ke 6, kulapuk dah mula banyak dipermukaan. Biar saja, jangan usik.

6. Baja akan matang setelah seminggu. Bila baja dah matang, kacau dan tapis. Bersabar waktu menapis, istighfar banyak banyak sebab proses menapis sangat menguji kesabaran. Plant booster ini agak pekat dan sedikit berlendir. Dan masukkan ke dalam botol untuk mudah disimpan.

Cara penggunaan:

Cairkan 10ml atau 20ml plant booster dengan 1L air tanpa klorin dan sembur atau siram pada keseluruhan pokok dan tanah. Ikutlah citarasa masing masing. Seperti biasa, saya selalu bermewah-mewah dengan penggunaan baja buatan sendiri. Kalau habis boleh buat lagi. Seronok pulak main peram- peram baja ni.

Gunakan sekali atau 2 kali seminggu. Adalah perlu diingatkan bahawa Penggalak Tanaman ini perlu digunakan bersama baja.

sumber: www.ilmutani.com

Sesungguhnya kediaman ini kelihatan sangat menonjol daripada deretan rumah lain di kejiranannya. Terpegun penulis tatkala sampai ke perkarangan kediaman pemilik. Saling tak tumpah mirip english house design bezanya pemilik bijak menyesuaikan reka bentuk kediaman dan taman agar sesuai dengan persekitaran dan iklim tropika Malaysia. Pemilik yang juga seorang kontraktor tahu apa yang diingininya dan berjaya merealisasikan reka bentuk seperti yang diimpikan.

“ Taman saya tidaklah luas tetapi saya memaksimumkan penggunaan ruang sebaik mungkin serta paling utama garapan taman adalah saling melengkapi dengan kediaman secara keseluruhan. Saya mahu konsep taman dan reka bentuk kediaman kelihatan harmoni dan seiring iaitu andai struktur rumah lebih menjurus kepada konsep Inggeris maka taman juga perlu membawa konsep yang sama agar tidak berlaku pertembungan rekaan,” tambah pemilik membuka bicara.

Mengamati suasana taman kediaman ini penulis sememangnya begitu mengagumi usaha dan kesungguhan yang telah dilakukan oleh pemilik agar kediaman tampil sempurna dan selesa untuk didiami oleh ahli keluarganya. Minatnya dalam dekorasi rumah dan taman sememangnya telah bercambah sejak di usia muda lagi. Tidak hairanlah apabila minat tersebut menjadi perangsang buat pemilik menceburi bidang pembinaan sebagai kontraktor ubahsuai kediaman.

“ Saya mula mendiami kediaman ini sejak empat tahun lepas. Rumah ini telah menjalani proses renovasi major yang melibatkan keseluruhan interior dan exterior dan disiapkan sepenuhnya sebelum kami berpindah masuk. Kebanyakan elemen dekorasi taman seperti pasu dan sebagainya adalah hasil produk tempatan dan diubahsuai sedikit mengikut kesesuaian taman saya. Cuma saya agak selektif dalam pemilihan ornamen taman kerana tidak semua produk sesuai dengan konsep taman yang ingin ditonjolkan,” tambah pemilik ramah melayan team LAMAN dengan mesra.

Sesuatu yang menarik perhatian penulis ialah permukaan dinding luar kediaman  pemilik. Uniknya ia menyerupai tekstur susunan kayu tetapi sebenarnya diperbuat daripada konkrit dan dibentuk berlapis sedemikian rupa agar efek rumah Inggeris kelihatan seperti design sebenar. Pemilihan warna cat dinding gabungan kelabu dan putih juga berjaya menzahirkan gaya yang diingini.

Selain itu binaan anjung di bahagian hadapan kediaman melengkapkan lagi rupa taman Inggeris. Anjung yang menjadi lokasi untuk duduk santai sambil menikmati pemandangan hijau taman ini juga adalah inspirasi daripada rumah-rumah kediaman Inggeris. Pemilihan material, reka bentuk, elemen soft landscape dan ornamen taman berjaya diolah sebaiknya oleh pemilik dalam mencipta gaya taman yang menepati konsep asal kediaman ini.

“Jika taman Inggeris kebanyakan dihias indah dengan spesies pokok berbunga berwarna-warni, saya masih cuba mengekalkan suasana yang serupa cuma bezanya mengikut kesesuaian iklim tempatan. Ada juga pokok berbunga yang ditanam seperti Hydrangea spp. dan Bougainvillea spp. serta pokok malar hijau seperti Heliconia spp. Kehadiran pelbagai jenis pokok hiasan ini berjaya menyuntik warna dan tekstur di halaman kecil ini,” ungkap pemilik lagi.

Jika laman hadapan didominasi oleh soft landscape, pemilik menyuntik sedikit elemen air di bahagian sisi kediaman iaitu laluan yang menghubungkan taman dengan laman belakang. Water feature dibina di tembok pagar kediaman menghadap dining room untuk memberi efek bunyi air serta sebagai halwa telinga ketika menikmati hidangan. Walaupun elemen air ini tidak melibatkan ruang yang besar iaitu sekadar satu kaki lebar, tetapi bagi pemilik sudah memadai kerana fungsi utama elemen air ini cukup sekadar meningkatkan kualiti visual dan menambah suasana segar ruang.

Pemilik juga tidak tertumpu pada perimeter halaman di dalam kediamannya sahaja tetapi turut menghias kawasan siar kaki yang berada di luar rumah. Plot-plot tanaman seperti planter box dibina agar kedudukan tanaman hiasan ini kelihatan teratur dan tersusun. Ada yang ditanam di atas tanah dan tidak ketinggalan potting plants disusun kemas di ruang ini. Pemilik juga menjelaskan anak-anak pokok yang dibiakkan di dalam pasu turut diletakkan di sini sebelum dipindahkan ke lokasi yang dikehendaki.

“ Bagi saya apa-apa sahaja yang ingin dilakukan haruslah diiringi dengan ilmu pengetahuan. Justeru saya sentiasa mengikuti bengkel tanaman serta merujuk bahan bacaan dari dalam atau luar negeri untuk kepuasan diri sendiri, sekurang-kurangnya saya arif tentang seni tanaman dan boleh memanfaatkan ilmu ini di halaman sendiri. Ilmu yang ditimba tidak akan pernah rugi malah turut dikongsi bersama rakan-rakan,” tambah pemilik lagi.

Berkongsi tip penjagaan taman dengan penulis, pemilik menerangkan kebanyakan tanaman yang terdapat di kediamannya tidak memberi sebarang masalah serius. Paling penting pastikan rutin penjagaan tanaman dilakukan secara konsisten serta cukup penjagaan asasnya seperti menyiram, membaja dan memangkas. Sebelum mengakhiri pertemuan kami pada pagi itu pemilik juga menekankan bertaman haruslah datang bersama minat kerana secara tidak langsung ia akan mencetus banyak idea untuk mencantikkan laman. Di samping itu juga kekangan ruang bukanlah alasan untuk mengabaikan halaman luar kediaman kerana apa yang penting adalah kemahuan dan kesungguhan.

Guna Baja Ni, Limau Kasturi Tanam Dalam Pasu Berbuah Lebat Sepanjang Tahun. Ramai yang tak punya tanah, tapi minat berkebun memilih teknik tanaman berpasu. Tapi, ramai yang cakap kalau tanam pokok dalam pasu lebih-lebih lagi darijenis berbuah memang kedekut hasilnya. Betul ke? sebenarnya bukan tanaman berpasu kedukut buah, tetapi teknik atau cara tanam dan penyelengaraanya yang tak sesuai.

Salam perkenalan untuk kawan-kawan. Tak rugi tanam limau kasturi. Berbuah sepanjang tahun. Lebat hingga menunduk batang. Dah macam padi pun ye. Makin berisi makin menunduk.

Banyak dah petik buat makan, basuh ikan, gugur overipe pun ade. Ni dia keluar bunga baru pula. Alhamdulilllah syukur. Oleh sebab ramai tanya pasal baja yakult ni saya share ye

Senang je nak buat baja lebatkan buah ni. Saya gunakan 1 botol Yakult dan 2 biji telur. Peram seminggu. dah siap seminggu, bancuh air dengan baja yakult tadi 5:1 (5 bahagian air, 1 bahagian baja yakult). Jadikan ia sebagai semburan di awal pagi dan lewat petang.

Cara saya jaga pokok ikut sempat. Kadang baja sebulan sekali, siram air beras atau air basuhan ikan. Sembur baja yakult. itu sahaja. Yang lain saya berserah pada Allah rezekikan. Ulat makan daun dan kelopak bunga saya anggap sedekah untuk ulat-ulat tu

Lagi satu, boleh cuba cuka kayu. Cuba campur sekali dengan baja yakult masa nak sembur. Kawan-kawan yang dah cuba dan menjadi, kongsi-kongsikan ilmu ni ye. Agar semua menerima manfaatnya


Selesai Masalah Bila Tahu Repair Sendiri Kipas Rumah Yang Rosak. Jimat Pon Jimat!

Zaman sekarang ni kalau boleh berjimat, lebih baiklah kita berjimat. Bukan sikit-sikit kalau nak baiki barang eletronik ni. Kadang-kadang memang di luar kemampuan kita. Tapi apa nak buat bila kerosakan tak dijangka. Nak tak nak kena baiki juga. Impiana kongsi tip dari Malaysia D.I.Y ini cara baiki kipas rumah ber’remote’ yang rosak.

Kerosakkan pada kipas siling yg ber ‘remote’ selalunya terjadi pada litar dc untuk controllernya. Ada 2-3 problem seperti kipas langsung tak pusing, jerk atau kipas pusing bergetar atau remote tak boleh control. Ada org kasi pada admin problem yang sama mintak betulkan. Di sini admin tunjukkan bagaimana nak settle problem yang macam ni. Kos nak tukar litar ni agak mahal, jika nak tukar component perlukan masa utk cari barang. Buat mcm ni 10min siap. Sila rujuk gambar utk keterangan.

Sumber : Malaysia D.I.Y

Suramnya warna rumah sedia ada! Nak kan aura lain dalam rumah sewaktu Perintah Kawalan Pergerakan ni? Semuanya boleh diselesaikan dengan sekelip mata. Suntikan warna ceria dalam ruang rumah anda, pastinya semangat positif dalam rumah membuatkan anda ceria bersama keluarga tercinta. Lakukan aktiviti bersama untuk mengecat ruang kegemaran anda sekeluarga. Dengan rangakaian Nippon Paint pastinya tidak pernah bosan dengan ruang lama nampak lebih baru. Inginkan ruang lama nampak baru? Semuanya dengan cat Nippon Paint.

Rumah nampak suram dengan warna lama? Nak tukar dengan perabot baru? Hiasan baru? Tak perlu! Nippon Paint menyediakan rangakaian cat terbaik untuk semua permukaan dirumah anda. Hanya dengan cat semua permukaan tampak baru. #PaintAllSurfaces kan ada.

Transformasi ruang dalam rumah anda dengan warna pilihan, ‘tepuk dada tanya selera’ apa pilihan warna untuk rumah nampak baru dengan Nippon Paint.

Buaian lama dah berkarat tapi sayang nak buang, apa nak buat? Rak kasut, kerusi laman pun dah luntur tapi masih boleh guna, jangan gusar semua ni boleh diatasi dengan Cat Nippon Paint yang mempunyai pelbagai rangkaian untuk semua permukaan dirumah anda. Dari cat dinding hinggalah ke lantai.

Bukan sekadar menarik ianya turut membantu kita mengelakkan dari melakukan pembaziran kerana Nippon Paint membolehkan anda mencipta #RuangBaru yang selamat di dalam rumah anda sendiri!

Lakukan aktiviti mengecat dalam ruang kediaman anda dengan pilihan Nippon Paint. Serlahkan ruang lama dengan aura baru, dalam kediaman anda. Pastikan keselamatan keluarga anda terjamin sepanjang Perintah Kawalan Pergerakan, hanya lakukan aktiviti di dalam rumah bersama keluarga anda.

Video Ruang Baru

Kalau di rumah kan, anda selalu akan simpan makanan anda bagaimana? Adakah anda biarkan sahaja atau simpan dengan cara elok? Jikalau anda biarkan sahaja, maka ketahuilah bahawa makanan anda tidak akan bertahan lama dan tidak selamat. Jadi, mari sini saya ajarkan cara penjagaan makanan yang bagus.

Pengawalan, kita mesti kena tahu tentang 3 P yang penting iaitu, Penyejukan, Pembekuan, Penyimpanan pada suhu bilik. Apabila sudah kenali 3 P ini, barulah kita ke langkah untuk mengetahui cara penyimpanan yang bagus.

Cara yang pertama, sebaik-baiknya simpan makanan yang telah dimasak dengan benda yang bertutup supaya makanan tersebut tidak kekeringan. Seterusnya, kita kena ingat, makanan yang mentah, masih ada bakteria. Jadi, sebaiknya asingkan makanan mentah dan makanan sudah dimasak, asing dan jauh sesama sendiri. Sama juga dengan makanan mentah yang kita yakin akan tumpah walaupun dalam bekas kerana kalau ia tertumpah, dapat merosakkan makanan lain. Selain itu, pastikan sayur-sayuran yang disimpan dalam plastik, ada lubang-lubang kerana ia dapat mengurangkan kehilangan air dan peredaraan udara. Oh ya! Digalakkan simpan sayur-sayuran dan buah-buahan di bahagian bawah peti sejuk supaya ia dapat mencegah ia rosak dari pembekuan.

Jadi, yang tadi anda baru sahaja baca adalah perkara yang perlu. Bagaimana dengan jangan dibuat? Untuk yang jangan dibuat untuk penjagaan makanan adalah:

Menyimpan makanan dalam tin yang telah dibuka dalam peti sejuk.

Ini adalah untuk mencegah kandungannya akan bertindak balas dengan logam tin tersebut apabila terdedah ke udara).

Simpan makanan panas dalam peti sejuk.

Ini kerana untuk menghalang pertambahan kelembapan dan mengekalkan suhu di dalam peti sejuk. Bila lembap, boleh menjadikan nasi itu basi.

Jadi, itu sahaja tips tentang penjagaan penyimpanan makanan yang dapat saya cerita. Anda yang di rumah itu, jikalau ada melakukan kesalahan di atas, jangan ulangi ya lagi.

Nak ada kabinet dapur ramai yang mengeluh sebab harganya yang agak mencekik terutamanya bagi mereka yang kurang berkemampuan. Jadi, ada yang mengambil keputusan untuk DIY sendiri. Seperti yang ditunjukkan oleh wanita ini di dalam blog nya sisikami.blogspot.my Pemilik banyak menggunakan produk dari Ikea untuk melengkapkan sebuah set kabinet dapur yang nampak ringkas, kemas dan menarik. Jom tengok apa keperluan barang, peralatan dan cara membuat yang telah di sediakan.

Proses pasang pintu kabinet

Selesai. Make sure sekeliling sinki tu letak silikon untuk halang air meresap ke bawah sinki.

Sumber: https://sisikami.blogspot.my


Man Jadda WaJada, Hasil Berusaha Bersungguh-Sungguh Kini Rumah Felda 1 Bilik Bertukar Banglo Selesa

Bak ungkapan pepatah arab Man Jadda WaJada, Barangsiapa bersungguh-sungguh pasti akan mendapatkan hasil. sepasang suami isteri S.Noraini Tukiran dan Abd Hadi Dawam yang menetap di Felda Ulu Belitong sesungguhnya boleh berbangga apabila hasil kerajinan mereka, kediaman asal yang merupakan rumah kayu satu bilik kini tampil indah dan selesa. Admin tidak mahu bercerita tentang bagaimana hasil usaha mereka berkerja keras sehingga mampu hidup selesa kini tetapi usaha mereka mengindahkan kediaman yang ingin admin kongsi dengan anda semua.

Pasangan suami isteri ini sememangnya rajin menjaga persekitaran dengan menanam tumbuhan hiasan tanpa perlu berbelanja berhabisan tetapi cukup dengan menggunakan apa yang ada di persekitaran. Kolam kecil yang dibina sendiri, tanaman seperti bunga kertas, ixora dan lain-lain yang tumbuh subur, tayar terpakai dan sebagainya diperindah dan digubah sebaik mungkin hingga kelihatan cantik dan menjadi perhatian orang yang lalu lalang. Tidak kira di mana pun kita tinggal atau jenis apa pun kediaman kita, andai rajin dan bersungguh maka pastilah hasil yang baik akan kita perolehi. Jom admin belanja gambar-gambar kediaman pasangan ini.

Untuk dapatkan hasil tanaman yang optimum dan cepat, pembajaan bukan sahaja perlu dilakukan apabila pokok mencecah usia matang. Malah dari peringkat semaian segala nutrisi perlu dibekalkan secukupnya.

Melihat perkongsian di Facebook Liyana Mohd Poad, memang semua tertanya-tanya apa rahsia semaiannya mempunyai saiz lebih besar berbanding usia sebenar dan pokok bendi pun suadh mengeluarkan hasil sebelum usia 1 bulan.

Minggu 1-tinja ayam proses setgh sudu kecil.
Minggu 2-tinja ayam proses stgh sudu kecil.
Minggu 3-tinja kambing proses stgh sudu kecil.
Minggu 4-Baja kopi.
Minggu 5-Baja kopi.
Minggu 6-Baja Ikan.
Minggu 7-Baja Ikan.
Minggu 8- sampai last-baja ikan.

Sebelum tanam anak pokok, gaulkn tanah dgn tinja ayam dulu. Biarkn selama dua hari atau 4/5 hari dahulu spy tanah sebati dgn baja kemudian baru tanam.Tapi yg guna tanah ready made 6+,8+,10+ ,tanah sawit, x perlu tunggu bbrp hari, blh tanam terus, baja letak kemudian.Sebaiknya tanam baja di dlm tanah utk proses penyerapan yg cepat dan tidak diganggu semut atau lalat.

Kelawar adalah spesis haiwan misteri, tidak banyak yang tahu mengenainya dan tidak ramai yang menyukai haiwan ini kerana kita sering mengaitkan haiwan ini dengan perkara yang tidak baik. Malahan wajah kelawar yang agak mengerunkan juga membuatkan ramai yang takut dan gerun dengan haiwan ini.

Seperti mamalia lain, bayi kelawar diberi nutrisi daripada susu ibu kelawar. Kelawar biasanya mempunyai seekor anak dalam satu masa walaupun beberapa spesis mampu melahirkan 3 hingga 4 sekaligus.
Tiada mamalia lain yang mampu terbang, selain kelawar. Terdapat beberapa spesis mamalia termasuklah tupai ia hanya boleh meluncur tetapi tidak boleh terbang.
Untuk membolehkan kelawar terbang, haiwan ini menghadam makanan yang dimakan dengan sangat cepat, sehinggakan menyahtinja dalam tempoh 30 hingga 60 minit selepas makan. Wow…. kalau manusia macam ni slim la ye!

Hanya spesis kelawar yang kecil menggunakan kaedah ekolasi untuk orentasi diri atau bergerak. Namun bagi kelawar yang lebih besar, penglihatan mereka lebih tajam dari manusia. Penglihatan yang tajam ini juga boleh memudaratkan kepada kelawar ini. Sebagai contoh, kelawar mungkin akan terbang ke aras tingkap kerana ternampak cahaya di sebalik tingkap, walaupun ekolasinya memberitahu bahawa permukaan tingkapnitu adalah legap.

Kelawar biasanya terbahagi kepada dua kumpulan iaitu Megachiroptera iaitu kelawar yang lebih kecil sering dijumpai di seluruh dunia.
Ia mempunyai pelbagai saiz iaitu yang paling besar iaitu spesis giant flying fox seberat 1.2 kilogram dan bukaan sayap sepanjang 1.7 meter, kepada kelawar bersaiz tersangat kecil dengan bukaan sayap 15cm.

Hampir semua spesis kelawar yang bergantung secara terbalik, di mana kaki mereka berubah menjadi relaks dalam keadaan mencengkam yang mana sukar untuk kita bayangkan.
Apabila kelawar hendak terbang ia akan melepaskan cengkaman kakki dan mendapatkan momentum terbang ketika jatuh kerana kaki dan sayapnya yang kecil tidak mampu memberikan kebolehan terbang seperti burung.

Najis kelawar juga dikenali sebagai guano, mempunyai kandungan kalium nitrat (saltpeter) yang tinggi dan biasanya digunakan sebagai baja. Namun, saltpeter juga boleh diekstrak dan digunakan untuk menghasilkan serbuk letupan dan bahan peledak.
Selain itu, najis kelawar juga merupakan sumber yang penting dalam tujuan ini ketika Perang Saudara Amerika, ia digunakan untuk memelihara fosil.

Iklim sekarang yang agak meruncing panas nya memang sesuai untuk kita tanam bawang. Al Maklumlah, bawang macam kambing tak suka air. Sebenarnya, untuk tanam bawang, kita perlu tentukan apa tujuan tanaman. jika untuk diambil daunnya, kaedah tanaman lain. Begitu juga untuk penghasilan bawang.

1. Sediakan medium 2:1 (pasir dan tanah) untuk tanaman bawang

2. Potong sedikit bahagian kepala bawang untuk tujuan penghasilan daun bawang dengan cepat

3. Untuk hasilkan ulas bawang yang banyak dari sebiji bawang dewasa, Potong sedikit bahagian kepala dan akar.

4. Untuk bawang yang telah dibuang akar, Daunnya tidak boleh diambil kerana akan menyebabkan masalah sumber nutrien. lama kelamaan, bawang akan mati

5. Siraman hanya dilakukan apabila perlu. Bawang tak suka medium yang sentiasa basah kerana ia akan merosakkan bahagian isinya.

6. Tak perlu racun serangga untuk kawal perosak bawang. Ini disebabkan aroma bawang yang busuk memang tidak digemari oleh serangga perosak.

7. Penggunaan baja hanya dilakukan di awal-awal proses tanaman sahaja. Boleh gunakan apa sahaja jenis baja

8. Buang bunga bawang untuk elak isinya kurus dan tidak berkembang

9. Bawang boleh dituai apabila mencapai usia matangnya 2 bulan ke atas

10. Jenis bawang besar akan menghasilkan labu bawang nya yang banyak. manakala yang kecil sebaliknya.

Tip: Sisa potonggan bawang tadi jangan di buang. Rendam semalaman dan jadikan sebagai air siraman pada pokok


List Material Kabinet Dapur, Pilih Yang Tahan Lasak, Bukan Sekadar Cantik Dipandang

List material kabinet dapur, pilih yang tahan lasak, bukan sekadar cantik dipandang. Jika ruangan seperti bilik tidur dan ruang tamu dilihat sebagai kawasan untuk berehat serta bersantai, ruang dapur pula lebih mementingkan produktiviti.

Ramai pemilik rumah mahukan dapur yang sempurna dan tidak kisah berbelanja lebih untuk dapatkan yang terbaik. Tidak dinafikan, setiap orang mempunyai keinginan dan pilihan masing-masing yang berbeza dari segi stail dan kegunaan tetapi segalanya akan berbalik kepada beberapa perkara penting yang perlu dipertimbangkan seperti kos, ketahanan, jangka hayat dan kekemasan.

Sebarang pengubahsuaian rumah perlulah dirancang secara terperinci dahulu. Dapur juga tidak terkecuali malah, kos renovasi dapur adalah antara yang paling tinggi jika ingin dibandingkan dengan ruang kediaman yang lain.

Bagaimanapun apabila melibatkan dapur, sebahagian besar daripada perhatian anda sentiasa akan pergi ke kabinet dapur. Ini kerana kabinet dapur adalah tunjang utama ruang dan kabinet boleh mengambil sehingga 30 peratus daripada jumlah keseluruhan bajet pengubahsuaian.

Sebagai pengguna yang bijak, sudah tentu anda inginkan sesusatu yang cantik di mata, berkualiti baik dan pada masa yang sama, mesra-poket. Berikut beberapa jenis material yang biasa digunakan dalam pembinaan kabinet dapur serta kebaikan dan keburukan setiap satunya.

PAPAN CHIP (CHIPBOARD)

Merupakan bahan paling berpatutan dan murah kerana diperbuat daripada serpihan kayu yang terikat oleh resin sintetik yang kemudiannya dimampatkan untuk membentuk papan. Permukaan pepejal yang kuat menjadikan chipboard bahan yang susah untuk tercalar, tahan hentakan, dan juga anti-kulat tetapi tahap kelembapan yang tinggi boleh menyebabkan kayu cip membengkak.

PAPAN BLOCK (BLOCK BOARD)

Bahan ini terdiri daripada jalur kayu halus yang disusun sebelah menyebelah, lapisan demi lapisan. Kemudian lapisan nipis melamine digamkan pada bahagian atas dan bawahnya. Berbeza dengan kayu cip yang mempunyai rintangan yang rendah kepada air, papan blok lebih tahan dan boleh digunakan pada kawasan simpanan yang terdedah kepada kelembapan.

KAYU LAPIS (PLYWOOD)

Papan lapis diperbuat daripada beberapa lapisan kayu nipis yang dipaku bersama-sama untuk membentuk papan. Material ini biasanya dilapisi lagi dengan laminate untuk memberikan kemasan yang lebih rapi dan bersih. Sifatnya yang lebih kukuh dan tahan kelembapan menjadikannya salah satu bahan yang paling mudah untuk diselenggara. Bahan ini juga datang dalam pelbagai warna dan tekstur.

Bahan Alternatif Untuk Kabinet Dapur:

Selain menggunakan pelbagai jenis kayu, terdapat bahan lain yang juga boleh dipertimbangkan menjadi kabinet dapur:

KONKRIT

ALUMINIUM

Aluminium adalah antara pilihan material popular untuk kabinet dapur. Kabinet dapur aluminium diperbuat daripada aluminium semata-mata tanpa menggunakan sebarang material berasaskan kayu.Banyak kelebihan material aluminium. Kabinet dapur aluminium akan lebih menonjol keindahannya berbanding dengan kabinet dapur kayu biasa atau papan gentian melalui pelbagai rekaan. Kabinet dapur yang diperbuat daripada aluminium bersifat tahan lasak, bebas anai-anai, kalis air dan anti karat.

BESI TAHAN KARAT

Alternatif lain yang jarang kita dengar di negara ini adalah material besi tahan karat sebagai kabinet dapur melainkan ianya didapur komersial seperti di restoran ataupun hotel. Material ini sangat tahan lama dan mudah untuk dibersihkan tetapi lebih mahal daripada kayu, menjadikannya sesuatu yang jarang dipasang untuk kediaman domestik.

Kabinet merupakan salah satu bahagian yang paling mahal berbanding dengan bahagian yang lain tetapi ia juga merupakan penentu gaya keseluruhan dapur. Maka amat penting untuk memilih material kabinet dengan teliti supaya ia sentiasa kelihatan baik, teratur dan tahan lama.

Dengan pemilihan yang tepat dan bersesuaian dengan bajet, anda boleh melabur lebih untuk bahan yang mempunyai sifat rintangan air dan haba yang baik selain menyediakan pilihan reka bentuk yang sepadan dengan gaya anda.

Anda ingin tak memiliki set sofa yang cantik keluaran jenama Ella Furniture?

Jom sertai peraduan rakam video dan menang Ella Furniture. Anda berpeluang untuk memenangi set sofa bernilai RM12,000!

Bagaimana caranya? Mudah sahaja! Follow akaun tiktok rasmi Impiana dan Ella Furniture sekarang.

Rakamkan video berdurasi 1 minit mengapa anda mahukan set sofa baharu dari Ella Furniture.

Muatnaik rakaman video tersebut di akaun TikTok, Instagram atau Facebook peribadi anda.

Jangan lupa untuk tag Impiana dan Ella Furniture berserta hashtag #EllaXImpiana #EllaXSelebriti

Makesure akaun media sosial peribadi anda disetkan mod public! Sertai sekarang!

Apabila peti sejuk di rumah sudah lama digunakan, mungkin akan meninggalkan kesan calar atau pun kemek pada permukaan luar badan peti ais anda.

Jika anda mahu menukar peti sejuk yang baharu pula, tetapi ia masih lagi elok untuk diguna pakai. Sayang dan membazir kalau tukar peti sejuk yang baharu kan oleh hanya kerana terdapat kesan calar serta kemek pada permukaan luar badannya, betul tak?

Tidak dinafikan, jika ada kesan calar dan kemek pada permukaan luar badan peti sejuk ini memang boleh membuatkan ‘sakit mata’ melihatnya. Tetapi kini anda tidak perlu lagi berdepan dengan situasi sedemikian kerana ada cara mudah untuk mengatasi masalah anda tersebut.

Bukan sahaja memudahkan malah ia sangat menjimatkan dan anda tidak perlu berbelanja besar pun bagi untuk menutupi segala cela pada permukaan luar badan peti sejuk anda. Apa yang hanya cuma anda perlukan adalah ‘Fridge Magnet Miniature’ yang comel ini.

Lihatlah hasilnya, bukan sahaja ia dapat menutupi segala cela pada permukaan luar badan peti sejuk anda malah ia membuatkan ia tampak lebih menarik dan unik. Jangan ada yang tidak tahu, ia ada bermacam-macam bentuk yang menarik tau!

Sumber: Facebook Pemburu Tiket Murah

Jika kita lihat, setiap rumah mempuyai langsir tersendiri yang mempunyai jenis corak dan fabrik digunakan. Ini kerana langir-langsir ini sesuai untuk mengekalkan kekemasan sebuah rumah dan ia dapat menaikkan lagi seri rumah tersebut. Tambah-tambah lagi apabila masuk musim perayaan. Tetamu yang datang, akan melihat langsir rumah kita kerana benda itu lah yang paling menonjolkan sekali terhadap pandangan mereka. Bagaimana pula dengan fungsi langsir? Fungsi langsir ini, ia dapat menghindarkan daripada perabot kita kelihatan pudar dan juga habuk. Memandang di Malaysia kita akan senang untuk mendapat langsir, jadi memang sepatutlah kita perlukan langsir di rumah. Jadi, di sini saya akan menceritakan 3 jenis fabrik langsir yang sangat sesuai untuk rumah anda.

Fabrik Ringan. Fabrik ringan ini mempunyai kain jenis yang dapat menjadi penapis, di mana mampu menyaring kemasukan sumber cahaya dalam ruang rumah kita. Jadi, ia amat digalakkan untuk dijadikan langsir kerana sumber cahaya ini juga boleh membantu anda dalam aktiviti seharian dengan tenang. Tetapi jangan risau, walaupun ia kelihatan kain yang nipis, ia tetap menjaga privasi di dalam rumah.

Kedua, Fabrik Separa Ringan. Fabrik ini selalunya mengandungi cetakan flora, bertekstur, polos dan juga jacquard. Kebanyakkan fabrik ini memiliki saiz yang tebal dan berkualiti tinggi yang mampu menghalang dari pandangan dari luar. Selain dari itu, pemilihan warna juga penting bagi fabrik ini kerana ia memainkan peranan yang penting dalam rumah kita. Pastikan warna yang dipilih adalah mengikut trend atau kesesuaian dengan persekitaran dalam rumah anda.

Fabrik terakhir adalah Fabrik Blackout. Fabrik ini adalah fabrik yang sangat tebal dari yang biasa dan menampakkan rumah seperti di hotel 5 bintang. Walaupun fabrik ini tebal, tapi teksturnya sangatlah lembut dan beralun. Ia dapat membantu dari pencahayaan masuk ke dalam rumah sekiranya bagi seseorang yang tidak suka akan cahaya sangat dalam rumahnya ataupun pada waktu pagi, jika rumah anda sering masuk cahaya dan menganggu ketika tidur, fabrik ini sangat sesuai untuk menghindarinya.

Kesimpulannya, ketiga-ketiga jenis fabrik amatlah bagus dan baik tetapi ia terpulang kepada pembeli kerana ia mengikut kesesuaian rumah mereka.

Sumber: Property Guru, Penulis: Tramizi Hussin

Dapur merupakan antara kawasan yang paling rumit untuk dibersihkan. Jika kita gagal menjaga kebersihan di ruang ini, pelbagai risiko penyakit bakal timbul akibat dari pemakanan yang tercemar.

Salah satu bahagian penting termasuklah pada dapur masakan. Disinilah tempat juadah di masak dan disiapkan sebelum dihidang kepada keluarga atau tetamu. Jika permukaan dpaur tidak bersih, bagaimana nak yakin dengan kebersihan makanan?

CARA MENCUCI DAPUR KACA
Tanpa guna air dan dijamin selamat, tak pecah tak retak. Setiap kali lepas guna pun boleh buat mcm ni. Hanya guna tepung je..tabur kat cermin dapur pastu gosok dengan tangan sampai bersih berkilat, kemudian lap menggunakan kain bersih. Cuba lah! Semoga berguna untuk kita semua. Selamat mencuba ya…

p/s : Untuk cuci tungku memasak tu, boleh rendam dengan air campuran cuka, soda bikarbonat, sabun pencuci dan Clorox. Rendam semalaman kemudian gosok menggunakan berus dawai besi yang kebiasaanya diguknakan untuk menggosok periuk.

SELAMAT MENCUBA!


Baja Organik Dari Sisa Perut Ikan Jadikan Pokok Tahan Penyakit

Setiap kali siang udang dan ikan, kepala udang dan perut ikan saya akan simpan. Benda boleh buat baja, buat apa kita buang kan. 2-2 sisa ni sangat power bila digunakan pada pokok.

Kepala dan kulit udang ni kaya dengan chitin @ chitosan. Banyak sangat kelebihan chitosan ni. Antaranya boleh meningkatkan tahap antibody pokok terhadap sesuatu penyakit dan boleh juga merangsang tumbesaran pokok supaya jadi lebih subur.

Insang dan perut ikan pula kaya dengan unsur Nitrogen dan asid amino. Antara fungsi penting asid amino adalah membantu dalam proses kelekatan bunga.

Ada pelbagai teknik yang kita boleh jadikan kepala udang dan insang ikan ni sebagai baja. Kali ni, saya nak kongsi cara yang paling mudah. Cara yang paling malas. Hihi.
Saya guna terus 2-2 sisa buangan tersebut pada pokok limau kasturi. Caranya boleh tengok pada gambar ya.

Pokok limau kasturi ini saya tanam dalam tayar ditepi pagar rumah. Usianya lebih kurang 1 tahun lebih. Dia punya dahan ada yang dah cecah simen planter box sebab tak mampu tanggung berat buah.

Mula-mula kita buat alur dibawah kanopi daun pokok tersebut. Dalam gambar ini, saya buat alur di keliling pokok. Kedalaman alur lebih kurang 3-4 inci.

Tabur je kulit udang dan insang ikan ke dalam alur yang kita buat tu. Eloknya tabur biar sekata.

Siap tabur, kambus balik alur tu ya. Ini penting supaya sang lalat tak datang berkampung kat sini. Bila kambus, bau busuk pun tak ada.

Akhir sekali, saya siram dengan cecair BIM + molasses. Untuk 1 liter air, saya guna 5 ml BIM + 5 ml molasses. Tujuannya adalah untuk mempercepatkan proses pengomposan sisa yang kita kambus tadi.

Nak siram plant booster, EM atau molasses sahaja pun boleh. Jika semua ini tak ada, siram je guna air basuhan beras ya. Tak ada masalah.

Betik antara tanaman berbuah yang paling cepat mengeluarkan hasil. Kebiasaannya, betik dibiakkan melalui biji benih. Namun kaedah ini akan memakan masa yang agak lama untuk mencapai peringkat dewasa.

Untuk mendapatkan hasil lebih cepat, di samping memastikan pokok yang terhasil dari baka yang baik, pengamalan pembiakan melalui tut adalah pilihan terbaik.

Namun kebiasaanny untuk tujuan, tut pokok yang digunakan adalah dari jenis yang beranting atau bercabang banyak dan berbatang keras. Habis, macam mana dengan pokok betik yang ada satu batang utama sahaja?

Untuk proses tut bagi pokok betik, ia tidak banyak perbezaan. Kaedah ini kebiasaan dilakukan pada pokok betik yang sudah tidak produktif lagi. Berikut adalah cara untuk tut pokok betik.

Untuk pokok yang memang telah mempunyai anak pokoknya, proses tut lebih mudah untuk dilakukan segera.

1. Pastikan cabang pokok betik yang hendak ditut telah matang atau mencapai saiz batang lebih dari 1 inci.

2. Buang beberapa batang daun di bahagian bawah dan tinggalkan hanya daun yang masih muda

3. Hiris secara serong pada bahagian batang betik yang berhampiran dengan pangkal tempat anak dan induknya bercantum

Tip: Bagi mengelak sebarang penyakit atau virus yang berpunca dari pisau yang digunakan untuk proses tut, aliskan bawang merah pada pisau sebagai tujuan menyahkuman

4. Senggat bahagian potongan tadi dengan menggunakan kayu atau lidi

5.Letakkan medium tut yang telah diletakkan di dalam plastik

6. Ikat ketat medium tut pada batang anak pokok betik yang telah dihiris tadi

7. Setelah tempoh 24-30 hari, anak pokok betik sudah sedia dipisahkan dari induknya. Atau masa terbaik adalah apabila kelihatan akar dari medium tut sudah keperangan.

8. Selepas diasingkan dari induknya, biar anak pokok betik di tempat perlindungan sementara dalam tempoh 2 minggu sebelum ditanam ke tempat kekal

Untuk pokok yang tidak mempunyai cabang anak, ini yang perlu anda lakukan.

Tip: Sebaiknya, untuk penghasilan cabang anak pokok betik pada induk yang matang, pastikan pokok yang dipilih sudah tidak produktif dan kualiti buahnya memang terjamin bagus.

1. Potong keseluruhan bahagian batang yang berdaun dan biarkan getahnya kering sepenuhnya sebelum meletakkan lilin tanaman. Lilin tanaman perlu diletakkan bagi tujuan mengelak bahagian yang dipotong cepat basah dan mudah dijangkiti penyakit

2. Apabila Tunas baru telah matang dan mencapai saiz lebih daripada 1 inci, barulah proses tut seperti di atas boleh dilakukan

sumber: http://www.rak-sukapap.com

Kobis (Brassica oleraceae var capitata) adalah sejenis tanaman daripada famili Brassicaceae yang sangat popular ditanam di Cameron Highlands. Terdapat tiga jenis kobis dalam negara, iaitu kobis bulat, kobis panjang dan kobis bunga. Antaranya, kobis bulat merupakan sayuran yang popular sekali dengan penggunaan mendekati 200,000 tan pada tahun 2007 yang mana 68% daripadanya terdiri untuk kegunaan rumahtangga. Kobis adalah sangat sesuai di tanam di kawasan beriklim sederhana,namun begitu terdapat juga varieti kobis yang boleh ditanam di tanah rendah yang lebih tinggi suhunya iaitu KK cross, U.S.Tropical,Ei Yu dan Autumn Queen.

Siapa kata di bandar tidak boleh menanam? Pada masa kini, terdapat pelbagai kaedah yang boleh dipraktikkan untuk penduduk bandar bertani di kawasan rumah mereka. Cara yang paling praktikal ialah menanam di dalam pasu tanaman, polibeg atau bekas-bekas yang sesuai. Cara ini cukup sesuai bagi mereka yang kurang ruang dan laman sempit terutamanya kawasan perumahan. Paling penting keinginan dan kesungguhan untuk membekalkan sendiri sumber vitamin dan mineral dalam makanan sehari-hari terutamanya daripada sayur-sayuran.

Menyemai

Semai benih bunga kobis dalam cawan plastik terlebih dahulu. Gunakan tanah pasu (potting soil) untuk tujuan penyemaian. Ambil cawan plastik yang bersih dan pastikan lubang saliran telah disediakan terlebih dahulu. Masukkan tanah pasu ke dalam cawan. Buat lubang di tengah-tengah medium dengan menggunakan jari kelingking dan masukkan biji benih kemudian disiram. Simpan cawan plastik yang telah disemai biji benih kobis di kawasan teduh tetapi masih terkena haba matahari.

Menyediakan tanah campuran (medium tanaman)

Untuk penyediaan medium tanaman yang ideal, anda memerlukan bahan-bahan seperti berikut:

2 bahagian peat moss atau coco peat
1 bahagian vermiculite atau pasir kasar/halus
1 bahagian kompos

Gaul hingga sebati ketiga-tiga bahan dan ia sedia untuk digunakan. Anda juga boleh menggunakan media campuran dengan nisbah 2:1:1 iaitu 2 bahagian tanah loam, 1 bahagian kompos dan 1 bahagian pasir sungai. Gaul media tersebut dan selesai.

Mengalih anak pokok kobis pada pasu tanaman

Apabila benih anda bercambah dan berusia kira-kira 2 minggu. Anda boleh mengalihkan anak pokok kobis tersebut pada pasu . Siram anak benih kobis terlebih dahulu. Buat lubang ditengah polibeg kira-kira 2 inci atau 3 inci. Keluarkan anak pokok kobis dari bekas semaian dan tanam semula di dalam lubang yang telah disediakan.

Selesai proses pemindahan anak pokok, siram air secukupnya dan letakkan pasu ditempat teduh selama 1 minggu. Dalam tempoh peralihan, pastikan anak pokok kobis tidak terkena sinaran matahari terik serta media sentiasa lembap agar akar baharu cepat keluar.

Selepas 1 minggu alihkan pasu ke tempat terkena cahaya matahari selama 6 jam secara berperingkat-peringkat bermula dengan satu jam.

Pembajaan

Pemberian baja boleh dilakukan selepas 3 minggu anak pokok kobis dialihkan ke dalam pasu. Gunakan 1 sudu makan baja NPK dan letakkan di sekeliling pokok. Anda juga boleh menaburkan serbuk telur ayam yang dikisar dan kulit pisang yang dipotong kecil-kecil sebagai baja organik. Selain itu juga boleh menyiram dengan larutan serum EM1, baja cecair ikan dan kompos teh secara berselang seli.

Menuai hasil

Kobis mengambil masa lebih kurang dua hingga tiga bulan untuk boleh dituai hasilnya. Gunakan pisau tajam untuk memotong bahagian pangkal kobis untuk mendapatkan hasilnya. Selamat menanam.

Aksesori perabot daripada simen, nampak estetik dan mampu ‘sejukkan’ kediaman. Seni penataan berasaskan konkrit atau simen mempunyai tafsiran dan keindahan tersendiri yang mampu mewujudkan persekitaran segar dekorasi.

Secara asasnya digunakan untuk menggantikan kayu untuk mendirikan kediaman. Bagaimanapun kini fungsi dan rekaannya dipelbagaikan dari binaan, rekaan perabot sehinggalah aksesori perhiasan kediaman.

Jika dulu kita dapat lihat bahawa simen konkrit ini banyak digunakan untuk menghasilkan bangku mahupun taman mini di luar kediaman. Ada juga yang membentuk menjadi tumbuhan seperti cendawan, titi kecil serta kolam ikan.

Penggunaannya kini lebih meluas apabila ada pereka seni dekorasi yang menghasilkan pasu kecil untuk pokok kaktus, lampu perhiasan, kabinet, sinki dan macam-macam lagi. Anda tidak perlu berbelanja besar, luangkan sedikit masa dan gunakan kreativiti anda untuk menghasilkan aksesori daripada bahan binaan ini. Hasilnya bukan sahaja berbeza, unik tetapi juga dapat menyerlahkan konsep dekorasi rustik dan industrial yang ingin anda tonjolakan di dalam kediaman.

TIP IMPIANA